Ўзбек қамоқхоналарида сил касаллиги эпидемияси | Institute for War and Peace Reporting\nЎзбек қамоқхоналарида сил касаллиги эпидемияси\nРасмийлар беморларни на даволай ва на изоляция қила олмаяптилар.\nМаҳбусларнинг қариндошлари қамоқдаги яқинлари билан учрашув олиш учун навбат кутмоқдалар. (IWPR сурати)\nТошкентлик Мавлуда ўғирлик учун беш йилга озодликдан маҳрум қилинган ва жазо муддатининг тўрт йилини ўтаб бўлган 25 яшар ўғли Баҳром билан учрашишга рухсат олиш учун олти ой вақт кетказди. Аммо у охири пойтахт яқинидаги қамоқхонада ўғлини кўраганида, шок ҳолатига тушиб қолди.\n“Ўғлим доимо қон билан тўлиб борган муштига йўталарди”, - дея айтиб берди у IWPRга.\nАввалига аёл ўғли совуқ қиш сабабли қаттиқ шамоллаб қолган, дея ўйлаган. Аммо қамоқхона шифокори унга Баҳром сил касаллигини юқтиргани, афтидан, бошқа маҳбусдан юқтирганини айтган.\n“[Шифокор] менга ўғлимнинг аҳволи кун сайин оғирлашиб бораётганини айтди, - дея йиғлайди Мавлуда. – Баъзан унга иситмасини тушириш учун аспирин беришади, аммо унинг ҳеч қандай таъсири йўқ. Ўғлимни ўғирлик содир этганлик учун қамашганида, у соғлом эди”.\nЎзбекистондаги маҳбусларнинг қариндошлари ва ҳуқуқ фаоллари профилактика бўйича самарали стратегиянинг йўқлиғи боис, мамлакатдаги қамоқхоналар сил касаллиги ўчоғига айланиб бўлгани ҳақида огоҳлантирмоқдалар. Даволаниш муолажаларининг йўқлиги эса кўп маҳбусларни секин ва азобли ўлимга маҳкум қилмоқда.\nМавлоннинг укаси ўғирлик содир этганлик айблови билан Ўзбекистон жанубидаги Қарши колониясида беш йиллик қамоқ жазосини ўтамоқда.\n“Биз сил касаллигининг оғир кўриниши билан оғрийдиган укамиз озодликкача яшаб қолмаслигидан қўрқаяпмиз”, - дейди Мавлон IWPRга.\nУ Қарши шаҳридаги қамоқхона шароитларини тасвирлаб туриб, жумладан бундай дейди: “Даҳшатли шароитлар; ҳамма цемент полга солинган эскириб кетган матрасларда ётади. Ҳаттоки учрашув пайтида маҳбусларнинг қариндошларига ҳам полда ётишга тўғри келади. Ёзда жуда иссиқ бўлади, ҳаво ҳарорати 40 градусдан ҳам ошиб кетади”.\nМавлоннинг сўзларига кўра, қамоқхонада сил касаллиги тарқалишининг олдини олиш учун шароит мавжуд эмас. Вентиляция қилинмайдиган қамоқхона камераларида ўнгача маҳбус сақланади, уларнинг барчаси умумий идиш-товоқдан овкатланади.\n“Улар секин ва азобли ўлимга маҳкум қилинганлар, уларга ҳеч ким ёрдам бермайди”, - дейди у.\nАёлни зўрлаганлик айблови билан 15 йилга қамалган ва жазо муддатининг тўрт йилини ўтаб бўлган Сайфиддин Қурбонов ҳам ана шундай қийин аҳволда, дея айтиб берди IWPRга унинг онаси Сайёра Ҳокимова.\n“Менинг ўғлим қаттиқ касал. У иккала ўпкасини ҳам шикастлаган агрессив сил касаллиги билан оғрийди. У қўли ва оёқларидаги оғриқлардан қийналади, иситмаси юқори бўлади, томоғидан қон кетади”, - дейди Ҳокимова.\nАввалига унинг мамлакат ғарбида жойлашган Навои шаҳридаги қамоқхонада жазо муддатини ўтаётган ўғлини йўқлаб туриш илтимоси рад қилинди, аёлнинг илтимоси фақатгина унинг Ички ишлар вазирлиги тезкор тизимига қилган шикоятидан сўнг қониқтирилди.\n“Қамоқхона шифокорлари ҳеч қандай чора кўрмайдилар ва ҳаммаси яхши, деб қўядилар, - деди аёл февраль ойи ўрталарида бўлиб ўтган учрашувдан сўнг. – Афтидан, уларнинг ўзлари ҳам ҳеч нарса қилолмайдилар. Қамоқхона шифокори бу ерда керакли дори-дармонларнинг йўқлигини тан олди”.\nҲокимова Тошкентдаги шифокорларга кўрсатиш учун ўғлининг рентген суратларини олганди, аммо пойтахт шифокорлари унга ўғлининг бир ўпкаси ишламай қўйганини маълум қилишди. Шифокорлар унга сил касаллиги билан оғриган маҳбусларнинг яшашига саноқли кунлар қолганида қамоқхона маъмурияти кўпинча уларни қариндошларининг қарови остига қўйиб юборишини айтишган.\n“Ўғлим билан учрашув пайтида мени маҳбуслар сони кўплиги ҳайратда қолдирди, - дейди у ўзининг яқиндаги қамоқхонага қилган зиёрати ҳақида. – Касал маҳбусларни ёмон овқатлантиришади, улар доимо оч юришади, уларнинг озиқланишида калориялар, ёғлар, сабзавотлар, мевалар, туз ва шакар етишмайди.\nБаъзи маҳбусларнинг қариндошлари қамоқдаги ўз яқинларини танимай қолишади, чунки уларнинг ташқи кўриниши кескин равишда ўзгарган бўлади, улар жуда ҳам қариб кетган кишилардек кўринишади”.\nҲокимованинг сўзларига кўра, овқат етишмаслиги, совуқ ва керакли тиббий муолажаларнинг йўқлигидан ташқари, сил касаллиги билан оғриган кишиларни меҳнатга мажбур қилишади, бу эса уларнинг ҳаётини жуда ҳам оғирлаштириб юборади. Унинг ўғли онасига маҳбусларнинг иситмаси баланд бўлган пайтда ҳам уларни совуқ сув билан ҳожатхона ва полларни ювишга мажбурлашларини айтиб берган.\nАёлга кўра, унинг ўғли сил билан касал бўлган кўпчилик маҳбуслар қамоқда ўлганларини айтиб берган.\n“Мен оғриқдан азоб чекаётган ва даволанишга йўл қўймайдиган бундай нормал бўлмаган шароитда сақланаётган ўғлим ва барча бошқа маҳбусларнинг аҳволидан ташвишланаяпман”, - дейди Ҳакимова ҳамда Ички ишлар вазирлиги ва қамоқхоналарни назорат қилувчи Тошкентдаги идора олдида норозилик намойиши ўтказмоқчилигини қўшимча қилади.\nИсмини ошкор қилмаслигимизни илтимос қилган 15 йил давомида қамоқхона шифохонасида ишлаган медицина ходими маҳбуслар қариндошларининг айтганларини тасдиқлади.\nУнинг айтишича, қамоқхоналар маҳбуслар билан тўлиб кетгани ва бу ёпиқ муассасаларнинг вентиляция қилинмаслиги Ўзбекистондаги пенитенциар тизимларининг энг катта муаммоси ҳисобланади, бу эса касалликнинг тез суръатлар билан тарқалишига олиб келмоқда.\nБундан ташқари, сил касаллигини даволаш бўйича адекват стратегиянинг йўқлиги касалларнинг шифо топишига кам умид қолдирмаяпти.\n“У ерда уларни даволайдиган одам йўқ... [Тошкентдаги асосий] қамоқхона шифохонасига келтириладиган дори-дармонлар комплектига фақат ич кетиш ва бош оғриғини қолдирадиган ҳамда иситмани туширадиган дорилар киради”, - дейди у.\nУ энг даҳшатлиси, бу сил касаллигининг шиддат билан тарқаладиган мультирезистент (МРТ) формаси эканлигини қўшимча қилди.\n“Нормал дори-дармонларнинг йўқлиги учун ҳам сил касаллиги тўғри даволанмаяпти, шунинг учун янги штаммлар пайдо бўлаяпти, уларни даволаш эса анча қийин бўлади”, - дейди у.\nБутунжаҳон соғлиқни сақлаш ташкилоти маълумотларига кўра, Ўзбекистонда сил билан касалланганлар орасида МРТ – сўнгги йиллар ичида собиқ совет республикалари орасида энг юқори кўрсаткичга эга. Бутунжаҳон соғлиқни сақлаш ташкилотининг сўнгги маълумотларига кўра, 2012 йилда сил билан касалланган 14132 та ҳолат қайд қилинган.\nСурат Икромов раҳбарлигидаги Ўзбекистондаги мустақил ҳуқуқ ҳимоячилари ташаббус гуруҳи ўн йилдан ошиқ вақт мобайнида мамлакатдаги пенитенциар тизимлардаги муаммоларни кузатиб бормоқда. IWPRга берган интервьюсида у 2013 йилнинг октябридан бошлаб унинг ёнига сил билан касалланган ва ёрдамга ўта муҳтож бўлган ўнта маҳбуснинг қариндоши келганини айтиб берди.\nИкромов ўзбек қамоқхоналаридаги сил билан касалланган маҳбуслар қийноқ ёки бошқа ноинсоний муносабатга дучор қилинаётган маҳбуслар билан бир ҳил азоб-уқубатларни бошдан кечираётганларини айтади.\nУ маҳбуслари орасида сил касаллиги тарқалиши бўйича энг юқори кўрсаткичга эга бўлган Ўзбекистон шимоли-ғарбида жойлашган Қорақалпоғистондаги таниқли “Жаслиқ” қамоқхонасида содир бўлган воқеани мисол тариқасида келтирди. Икромовнинг сўзларига кўра, бу касаллик билан оғриган маҳбусларнинг жазо муддати тугагунча яшаб қолишлари эҳтимоли жуда кам.\nИкромов “Жаслиқ” қамоқхонасидаги маҳбусларнинг қариндошлари айтиб берган кўплаб ҳолатларга асосланган ҳолда, ушбу қамоқхонада сил каллигининг сўнгги босқичи кузатилган маҳбуслар цемент заводида ишлашга мажбур қилинганлари, бу эса улар учун ўлим билан баравар эканини айтади.\n“У ерда цемент зарралари бор, улар уни ютишади, у билан нафас олишади, ҳар куни кечаси эса уларда нафас қисилиши хуружлари, бўғилиш ва қон қусиш кузатилади”, - дейди у.\nЎзбекистонда сил касаллигидан ўлаётганлар статистикаси йўқ, чунки расмийлардан бундай маълумотни олиб бўлмайди, дейди Икромов, аммо маҳбусларнинг озодликдан маҳрум қилиш жойларида касаллик ва ёмон муносабатдан жон бериш ҳоллари йилига 225-250 та ҳолатни ташкил қилади.\nМанба сифатида давлат статистикасидан фойдаланган Лондондаги қамоқхоналарни ўрганиш халқаро марказининг маълумотларига кўра, Ўзбекистон қамоқхоналаридаги кишилар сони 2012 йилда 42 мингни ташкил қилган.\nХалқаро ташкилотларнинг ўзбек қамоқхоналарини текшириш уринишлари ўзбек расмийларининг улар билан ҳамкорлик қилишдан бош тортгани туфайли амалга ошмай келаяпти. Ўтган йилнинг апрель ойида Халқаро Қизил хоч ташкилоти “маҳаллий расмийларнинг илгари сураётган шартлари ва уларнинг ноконструктив муносабати туфайли” Ўзбекистондаги қамоқхоналарни бориб кўришини бекор қилганини маълум қилди.\nТашкилот вакилларига кўра, улар маҳбусларнинг аҳволи, сақланаётган шароити ва даволанишига баҳо бериш учун улар билан юзма-юз учраша олмаганлар.\nҚамоқхона шифохонасининг собиқ ходими пенитенциар тизимдаги сил касаллигини даволайдиган ягона шифохона Тошкент яқинидаги Чирчиқ шаҳрида жойлашгани, аммо у ерга ҳамма касалларни сиғдириб бўлмаслигини айтади.\nУ сил билан касалланган маҳбусларни бошқа маҳбуслардан ажратмай туриб, инфекция тарқалиши олдини олиш қийин бўлиши ҳақида огоҳлантирди.\n“Мен агар расмийлар аввалгидай минглаб кишиларни қамоққа тиқишни давом эттирсалар, у ҳолда улар сил касаллигининг пенитенциар тизимда тарқалишини олдини олиш учун дарҳол сил касаллиги бўйича махсус бир нечта зона қуришлари керак, деб ҳисоблайман”, - дейди у.


Кўнгилчан доктор « Ўзбекистон Халқ Ҳаракати\n22 February 2020 - 16:18\nКеча психологми, руҳшуносими, билмадим, ишқилиб… Бошим айланиб Халқаро психология марказига бориб қолгандим, мутахассис аёл мен билан 3 соатлар суҳбатлашибди….\nРости… 3 соат ўтирганимизни иккимиз ҳам сезган эмасмиз…\nДўхтирни кўнгли бўш экан…\nМен билан суҳбат жараёнида икки бор кўзига ёш қалқиди, йиғлаб олди….\n“Кўришганимиздан бери жилмаясиз? Шунча савдоларни кўрибсиз, нега йиғламайсиз?” сўради у…\nОнам раҳматлик, 94 ёшида оламдан ўтганлар… Бизни, 10 болани вояга етказиш учун ҳадсиз зардоб ютганлар… Бироқ, турмуш юки шунчалар залворли бўлган бўлса-да, мен умрим давомида онамнинг кўзида мунг кўрган бўлишим мумкин, бироқ, деярли ёш кўрмаганман. Энг оғир паллалардаям кўзидаги ёшни кўрсатмасликка тиришганлар. Биз, болалариниям “Кўзингни сийдигини оқизма?” деб койирдилар.. “Биласанми нега, чунки Худойимни “Ейман деган оғизга ош бераман, йиғлайман деган кўзга ёш бераман” деган ваъдаси бор…Бу дунёда сен ўзингни тутиб туролмасанг, ҳеч ким сенга четдан туриб тиргак бўлолмайди” дердилар…\nБу Карнегининг фалсафасига тўғри келади. Бироқ онам инглиз ёки рус тилини билмасди, Карнегини ҳам ўқимаган. Бор йўғи 3 синф маълумотига эга бўлган. Исломий ақидалар асосида тарбия кўрган. Бу воқеа Карнегининг фалсафаси бизда, Ўрта Осиёда “Яхши ният- ярим давлат”, ‘Яхши гапгаям ёмон гапгаям фаришталар омин дейди”, “Тиласанг бутун тила” каби мазмундаги мақоллар ортидан бир неча асрларки яшаб келаётганидан далолат. Менинг танамда онамнинг қони бор. Гоҳида кўз-ёш қилиб тураман, аммо кўз ёшимни атрофдагиларга кўрсатмайман. Ожизлигимни одамлар, рақибларим, айниқса, болаларим кўришини истамайман… Рақиблар севинса, фарзандларим кўз ёшимдан изтирб чекади, руҳи тушади, ўзларига ишончи ўлади… Кўз ёшимнинг фойдасидан зарари кўплигини била туриб қўлга қўлрўмолча оливолиш… Билмадим. Ким қандай тушунади… Бу нарса менга маъқул эмас” дедим… Эээ, бу соҳа мутахассисларининг бирам саволи кўпаканееей… Умримда илк бор бу соҳа мутахасиси қабулида бўлишим…. Умрингда ўйингга келмаган саволлари билан шошириб қўйишаркан…\nМен ўзи ҳазилкашман… Қўпол ҳазиллар қиламан… Хайрлаша туриб, эшиккача кузатиб келган мутахассисга “Ақлингиз бўлса, менга ” Ақлдан озган” деган диогноз қўйинг” деб кулдим. “Бизда, Ўзбекистонда бизни соғ дейишмайди. Қариндошларим, дўстларим, орган одамлари ҳам “Ақлингни еганмисан?! ” деб қарши олишади…\n“Ҳеч кимсан! На заринг, на зўринг бор! Қўлингдан оламни ўзгартириш келмаслигини била туриб ўз жонингни, болаларинг жонини хатарга қўйиш!… Қалам билан қудратли ҳукуматга қарши бориш… Тентагам бу ишга қўл урмайди!” дея таъна қилишади… Бу дунёда соғ одам биз қилган ишга қўл урмайди” дедим.\nМенга қўшилиб табассум қилиб қўйган кўнгли бўш дўхтирнинг қароқларида яна ёш айланди.


Президент: «Йўловчиларни кўпайтириш ҳисобидан йўл кирани арзонлаштириш керак» (фото)\nПрезидент: «Йўловчиларни кўпайтириш ҳисобидан йўл кирани...\n09.02.2018 12:39 0 1309\nЎзбекистон Республикаси Президенти Шавкат Мирзиёев бугун, 9 февраль куни Тошкент шаҳар Юнусобод туманига ташриф буюриши ҳақида хабар берган эдик.\nПрезидент Шавкат Мирзиёев айни дамда Тошкент шаҳрида амалга оширилаётган бунёдкорлик ва ободонлаштириш ишлари билан танишмоқда. Бу ҳақда Президент матбуот хизмати хабар берди.\nДавлат раҳбари Юнусобод туманида бўлиб, бу ердаги Тошкент метрополитени Юнусобод йўналишининг иккинчи босқичининг қурилиш ишлари билан танишди.\n— Барча саъй-ҳаракатлардан мақсад одамларга қулайлик яратиш, — деди Шавкат Мирзиёев. — Метрополитен ва автобуслар ҳамоҳанглигини таъминлаш, бекатларда йўловчилар тўпланишини ва ҳаракатини мониторинг қилиш, таҳлиллар асосида йўналишларни оптималлаштириш, бу бўйича ҳар куни иш олиб бориш зарур. Йўловчиларни кўпайтириш ҳисобидан йўл кирани арзонлаштириш чораларини кўриш керак.\nШу ерда пойтахтда қурилаётган ер усти метроси бўйича ахборот берилди. Президент ушбу метро қурилишини такомиллаштириш, илм асосида материаллар вазнини енгиллаштириш, метро йўли остидаги ҳудудни ободонлаштириш, қўшимча хизматларни йўлга қўйиш юзасидан кўрсатмалар берди.\nМаълумот учун, метронинг тоннели асосини яратиш мақсадида 305 метрда бетон ишлари бажарилган ва 330 та йиғма темир-бетон конструкциялари ўрнатилган. Қурилишга 200 дан ортиқ ишчи ва муҳандис жалб этилган. Германия ва Хитойдан замонавий техника ва механизмлар келтирилган. Узунлиги 2,9 километрни ташкил этадиган ушбу йўналишни 2019 йилда фойдаланишга топшириш мўлжалланган.


«Энг маъқулини, халқимизга фойдаси кўпроқ вакцинани сотиб оламиз» — Шавкат Мирзиёев - EFFECT.UZ\n«Энг маъқулини, халқимизга фойдаси кўпроқ вакцинани сотиб оламиз» — Шавкат Мирзиёев\n. 05:30 | 21.02.2021\nБу ҳақда президент Шавкат Мирзиёев 19 февраль куни Халқ депутатлари Наманган вилояти кенгашининг навбатдан ташқари сессиясида маълум қилди.\n«Унинг (вакцинанинг — таҳр.) энг маъқулини топамиз. Бизнинг иқлимимизга мос, халқимизга фойдаси кўпроқ бўладиган вакцинани сотиб оламиз. Ота-бобомиз айтганидек, етти марта эмас, ўн марта ўлчаб, бир марта кесамиз. Халқимизнинг саломатлигини ўйлаш мен учун энг катта масалалардан бири. Синовларни ўтказяпмиз. Қайси синов маъқул бўлса, пулидан қатъи назар, халқимизга керакли миқдорда бу вакцинани албатта етказиб, олиб келамиз», — дея таъкидлади президент.\nДавлат раҳбари вакцина харид қилиш учун давлат бюджетида 3 триллион сўм захира қилиб қўйилганини ҳам қўшимча қилган\nTeglar:Ўзбекистон, Шавкат Мирзиёв\n"Рангсиз тушлар" фильми Марказий Осиё кинофестивалида иштирок этади


Навоий вилоятида 4 млрд сўмга қурилган болалар боғчаси авария ҳолатида - Anhor\nAnhor Все посты Навоий вилоятида 4 млрд сўмга қурилган болалар боғчаси авария ҳолатида\nНавоий вилоятида 4 млрд сўмга қурилган болалар боғчаси авария ҳолатида\n19 Oktabr 2020\nНавоий вилоятининг Конимех туманидаги 2-сонли «Олтин калит» мактабгача таълим ташкилоти шу йилнинг февраль ойида тантанали равишда фойдаланишга топширилган эди. Боғча қурилиши учун 4 млрд сўм сарфланган. Шунга қарамасдан, ҳозирда муассаса таъмирталаб аҳволга келиб қолган. Бу ҳақда «Ўзбекистон 24» телеканалининг «Факт 24» кўрсатувида маълум қилинди.\nВидеодан кўриш мумкинки, бинонинг ички девори ва шифтида ёриқлар пайдо бўлган, бунга эса қурилиш вақтида ғиштларнинг нотўғри терилгани сабаб қилиб кўрсатилади. Конимех тумани мактабгача таълим бўлими бошлиғи Хонимгул Норбоева эса интервью давомида: «Юқори ташкилотимизга хат билан чиқдик. Бўлимимиз қурилиш фирмаларига чиқиб, маслаҳатлашиб, бузиб, деворни қайтадан тиклаш ишлари бошланиб кетуди», — дея қайд этади.\n«Қайтадан бутунлай деворни янгидан қилиб беришни масаласини биз кўтариб чиқдик. Ҳеч қандай девор қуламаган, фақат ёриқ бўлган эди. Ёриқни олиб ташлаб, гипсокартон билан таъмирлаб беришди. Бу қўшимча хожатхона ва ювиниш хоналарининг деворлари», — дейди боғча директори Бибигул Аҳмедова.\nҲуқуқшунос: Жиноят-процессуал кодексида “профилактик суҳбат” деган процессуал ҳаракат йўқ\n2021 йилда мактабларни интернетга улаш учун 100 млрд сўм ажратиш режалаштирилди


Айни пайтда иқтисодиётнинг реал секторини қўллаб-қувватлаш, қурилиши тугалланмаган, бўш турган объектлар ҳамда ер майдонларидан самарали фойдаланиш бўйича кенг кўламли тадбирлар қўлланилиб, рақобатдош маҳсулотлар ишлаб чиқариш йўлга қўйилмоқда. Хусусан, Навоий вилоятининг Нурота туманидаги “Zafar Granite Myning” масъулияти чекланган жамияти ҳам мазкур ислоҳотлар асосида ташкил этилган бўлиб, у тошга ишлов беришга мўлжалланган илғор технологик ускуналар билан жиҳозланган. Улар ёрдамида ўозғон ҳудудидаги кондан қазиб олинган гранит харсангларидан плиталар ишлаб чиқарилаяпти.\n— Фаолият уч сменада ташкил қилинган корхонамизда 35 киши иш билан банд, — дейди жамият раҳбари Зафар Худойбердиев. —Улар Италия технологияси асосида тошга ишлов бериб, бир йилда 55 минг квадрат метр гранит плиталари тайёрлашаяпти.\nКорхонада ўтган йили сифат борасида халқаро стандартлар жорий этилди. Пировардида ташқи бозорга чиқиш имконияти вужудга келди. Тадбиркор ихтиёрига узоқ йиллар бўш турган объект берилганлигини инобатга олсак, унинг ижтимоий-иқтисодий аҳамияти кўзга янада яққолроқ ташланади.\nШу ўринда айтиш жоизки, Президентимизнинг 2017 йил 23 февралдаги “Тадбиркорларнинг ишлаб чиқариш майдонларидан фойдаланишларини янада рағбатлантириш чора-тадбирлари тўғрисида”ги қарори ижроси юзасидан таҳлиллар ўтказилганда, вилоятдаги илгари хусусийлаштирилган 123 та корхона умуман ишламаётгани маълум бўлди.\n— Аниқланган камчиликлар юзасидан 86 та корхона ва объект мулкдорлари томонидан 2017-2018 йилларга мўлжалланган ишлаб чиқариш ҳамда хизмат кўрсатишни ташкил этиш бўйича инвестициявий лойиҳалар тасдиқланди, — дейди Хусусийлаштирилган корхоналарга кўмаклашиш ва рақобатни ривожлантириш давлат қўмитаси Навоий вилояти ҳудудий бошқармаси мутахассиси Бахтиёр Солиев. — Унга мувофиқ, 237 миллиард сўмлик инвестиция жалб этиш орқали йилига 151 миллиард сўмлик маҳсулот ишлаб чиқариш ва хизматлар кўрсатиш, шундан 1,8 миллион АҚШ долларилик қисмини экспорт қилиш ҳамда 1604 кишининг бандлигини -таъминлаш кўзда тутилмоқда.\nБундай қараганда, амалий саъй-ҳаракатлар вилоятнинг барча ҳудудини қамраб олгандек. Мисол учун, Навоий шаҳридаги “Navoiy tinch tekstil” МЧЖ томонидан собиқ шакар ишлаб чиқариш корхонаси биноси, “Navoiy food invest” МЧЖ томонидан Хатирчи туманидаги собиқ “8 март” фабрикаси биноси, Нурота туманидаги “Nurotamarble” МЧЖ томонидан собиқ “Нуротамармар” корхонасининг бино-иншоотлари негизида ишлаб чиқаришни йўлга қўйиб, меҳнат жойлари яратиш режалари мавжуд.\n— Шу билан бирга, яратилган имкониятлардан тўлақонли фойдаланмасдан масъулиятсизликка йўл қўйган, инвестиция дастури ишлаб чиқмаган бир қатор ишбилармонларга қонун доирасида кўпайтирилган солиқ механизмини қўллаш учун вилоят солиқ бошқармасига тегишли ҳужжатлар тақдим этилди, — дейди Хусусийлаштирилган корхоналарга кўмаклашиш ва рақобатни ривожлантириш давлат қўмитаси вилоят ҳудудий бошқармаси мутахассиси Эркин Улуғов. — Инвестиция лойиҳалари ва тармоқ жадвалларини тайёрлаб, уларнинг ижросини таъминлашни пайсалга солаётган 21 тадбиркорлик субъекти бир ой муддатда фаолиятини йўлга қўйиш бўйича огоҳлантирилди.\nАлбатта, огоҳлантириш ўз йўлига. “Ишламаган — тишламайди” мақолини ҳам бу ўринда келтириш унчалик маъқул кўринмас. Аммо савол туғилади, шунча имконият бўла туриб, Навоий таъбири билан айтганда, “Чумоличалик ҳимматинг йўқми?”. Майли, бунгаям алоҳида урғу бермайлик. Бироқ ҳар бир фуқарода бурч ва виждон жавобгарлиги ҳам бор. Қолаверса, ким бўлишимиздан қатъи назар, халқ ва Ватан олдида узилмаган қарзларимиз кўп.\nМазкур рукндаги бошқа мақолалар: « Юртга муҳаббат, касбга садоқат\tҲарбий ўқув машқлари якунланди »


Туркияда арман миллатига мансуб таниқли журналист Храт Динк ўз ишхонасида ўлдириб кетилди.\nХрат Динк Туркияда 20-аср бошларида арманлар қатлиом қилингани ҳақида бир неча бор гапирган эди. Ўтган йили эса у ўз чиқишлари учун судга тортилганди. 2006 йил майда “Озодлик”ка интервью берган журналист суд қарори одил эмаслиги, у сиёсий сабабларга асослангани, агар судларда ўз ҳуқуқларини ҳимоя қила олмаса, оиласи билан Туркияни тарк этиши ҳақида гапирганди. Айни пайтда унинг ўлдирилиши юзасидан тергов ишлари олиб борилмоқда. Полиция қотилликда гумонланаётан 19 ёшлар атрофидаги шахсга нисбатан қидирув эълон қилган.


Фаол маркетинг, илғор карта бизнеси ва бозордаги барқарор позиция: "Ипак Йўли" банкида 2021 йил якунлари\nАсосий/Сўнгги янгиликлар/Фаол маркетинг, илғор карта бизнеси ва бозордаги барқарор позиция: "Ипак Йўли" банкида 2021 йил якунлари\nНашр қилинган сана: 13.12.2021 17:30\nBankers.uz "Йил якунлари" сарлавҳаси остида банкларда йил якунларига бағишлаб туркум материалларни эълон қилиб бормоқда. Бугунги мақоламиз "Ипак Йўли" АИТБ тўғрисида бўлади.\nБанк ҳақида қисқача маълумот\n"Ипак Йўли" акциядорлик инновацион тижорат банки соф фойда миқдори бўйича Ўзбекистоннинг топ-10 банклари ичидаги хусусий банклардан бири.\n"Ипак Йўли" банк 1990 йилда 23 апрелда таъсис қилинган. 21 июнда эса СССР Давлат банкининг 320-сонли банк операцияларини ўтказиш лицензиясини олган.\nБанк республика бўйлаб 17 та филиали орқали мижозларга хизмат кўрсатиб келади.\n"Ипак Йўли" банки шиори: Тезкор ечимлар банки\nБанкка 10 декабрь куни ўзининг 35 ёшини қаршилаган Сайдахмедов Саидаброр Сайдиағзамович Раислик қилади. С.Сайдахмедов ресублика банк тизимидаги энг ёш Бошқарув раиси ҳисобланади. Банк Кузатув кенгашининг амалдаги таркиби билан қуйида танишишингиз мумкин:\n"Ипак Йўли" банки Кузатув кенгаши аъзолари\nБанкнинг молиявий кўрсаткичлари\n2021 йил III чораги якунларига кўра, "Ипак Йўли" банки активлари миқдори 8,64 трлн. сўмни ташкил қилмоқда. Ушбу маблағнинг 5,31 трлн. сўми миллий валютада, 3,33 трлн. сўми хорижий валютада шаклланган. 1 октябрь ҳолатида банк капитали 1,47 трлн. сўмни ташкил қилади. "Ипак Йўли" банки 2021 йилнинг январь-октябрь ойларида жами 1,50 трлн. сўм даромад қилган. Ушбу даромаднинг 67,4 %и фоизли даромадлар ҳиссасига тўғри келади. Бу даврда банкнинг соф фойдаси 299,96 млрд. сўмни ташкил қилади. Соф фойданинг 128,40 млрд. сўми миллий валютада, 171,56 млрд. сўми хорижий валютада шаклланган.\n2020 йил якунларига кўра, банкнинг баланс соф фойдаси 251,2 млрд. сўм бўлганини ҳисобга олсак, 2021 йил якунлари бўйича соф фойда кўрсаткичи ўтган йилга нисбатан юқори бўлишини кутиш мумкин.\n"Ипак Йўли" банки хориждан кредит линиялари жалб қилишда етакчи ҳисобланади. Бу йил ҳам банк бир қатор хорижий молия муассасалари билан кредит линиялари ажратиш бўйича шартнома имзолади. Хусусан, 11 март куни Голландиянинг Triodos Investment Management инвестиция компанияси 10 млн. евро, 25 ноябрь куни эса Франциянинг Proparco жамияти 30 млн. доллар миқдорида кредит линияси тақдим этди. Май ойида банк Швейцариянинг responsAbility Investmеnts AG компаниясининг 20 млн. долларлик, Швейцариянинг Symbiotics активларни бошқариш компаниясидан 5.25 млн. долларлик сармоясини жалб қилди. Банк Осиё тараққиёт банки ҳамда Ислом тараққиёт банклари билан ҳам мунтазам ҳамкорлик қилиб келади.\n"Ипак Йўли" АИТБ Бошқарув раиси Саидаброр Сайдахмедов\n"Ипак Йўли" банки бу йил ўз хизматлар бозорини Бухоро вилояти билан кенгайтирди. Банкнинг Тошкент шаҳридан ташқаридаги филиаллари сони 9 тага етди. 25 октябрдан бошлаб банк ўз филиалларида тушлик танаффусларисиз хизмат кўрсатишга ўтди.\nФото: "Ипак Йўли" банки\nБанк 3 йил олдин "Ipak Yo'li Mobile" мобил иловасини ишга туширган эди. Шундан бери иловани босқичма-босқич ривожлантириб бормоқда. Бу йилги янгиланишлардан бири VISA Direct хизматининг қўшилиши бўлди. Ушбу хизмат орқали дунёнинг 99 та мамлакатига VISA карталари орқали ўтказмаларни амалга ошириш мумкин. Шунингдек, MyID хизмати орқали масофадан идентификациялаш хизмати йўлга қўйилди. Банкнинг идентификацияланган мижози бўлишнинг қатор афзалликлари бор: банк картасини буюртма қилиш, банкда электрон навбат олиш, виртуал VISA ёки HUMO карталарига эга бўлиш, онлайн микроқарз олиш, онлайн омонат расмийлаштириш шулар жумласиданлир. Ҳозирда "Ipak Yo'li Mobile" мобил иловаси 500 мингдан ортиқ юклаб олинган.\n"Ипак Йўли" банки 2020 йилнинг охирида индивидуал дизайндаги банк пластик карталарни тақдим қилган эди. Бу йил ушбу турдаги карталар банкнинг турли медиа каналлари орқали тарғиб қилиб борилди. Шунингдек, банк иштирок этган турли форумларда "Ипак Йўли" банки ходимлари индивидуал дизайнга эга карталарни иштирокчиларга тақдим қилишди.\nШунингдек, жорий йил апрель ойи якунида банк VISA билан ҳамкорликда ўтказилган акциянинг ютуқли ўйинини ўтказди ва унда иштирок этган 14 мингдан ортиқ иштирокчилар орасидан ғолиб (тасодифий тарзда) танлаб олинди. Тошкент шаҳрида истиқомат қилувчи Ширин Воҳидова yundai Elantra Active автомобили автомобили эгасига айланди.\nФото: "Ипак Йўли" банк\nБанк сайти - ipakyulibank.uz қулай дизайн ва ажойиб кўринишга эга. Ҳозир сайтда байрамона Янги йил кайфиати сезилиб туради.\nБанкнинг алоқа маркази телефони - 1296 ёки 78 140 69 00 бўлиб, алоқа марказининг қисқа рақами ҳам бу йилги янгиликлардан бири.\n"Ипак Йўли" банкининг бренд-амбассадори Севара Назархон ҳисобланади. Шунингдек, банк кўпгина хайрия тадбирларида ҳам иштирок этиб келади. Банк шу билан бирга, ижтимоий тармоқлардаги фаоллиги билан ажралиб туради. Хусусан, Телеграм ва Фейсбук саҳифалари расман тасдиқланган (верификация қилинган). Банкнинг, шунингдек, Instagram, YouTube, LinkedIn, TikTok саҳифаларида доимий постлар эълон қилиб борилади. Банкнинг TikTok саҳифаси бу йил очилди ва TikTok тармоғида молиявий саводхонлик бўйича, банк маҳсулотлари бўйича қизиқарли, қисқа видеолар жойлаб боради.\nТеги 2021 ipakyulibank yil yakunlari


«Китоб» сўзи «ёзиш» ўзагидан олинган бўлиб, «ёзилган» маъносини англатади. Бир тўп ёзилган варақларнинг муқова орасига олингани «китоб» деб ишлатиб келинган. Аслида эса, у кенгроқ маънони англатади. Қуръони давоми...\nФиқҳий истилохда доимо бурнидан қон оқиб туриши, сийдиги оқиб туриши, ел чиқиб туриши каби нарсалар англанади.\nИмом Абу Ҳанифа раҳматуллоҳи алайҳини кўрмаган уламолар\nИмом Абу Ҳанифа раҳматуллоҳи алайҳи, Абу Юсуф ва Муҳаммад ибн Ҳасан Шайбоний


Полициячи отган ўзбекистонлик: "Мени ўлган одам деб ҳисоблайверинг" - BBC News O'zbek\nАктам Ахматовни полиция ходими пистолетдан ўқ узиб яралаган\n21 март куни Москва полицияси самарқандлик 24 ёшли муҳожирни ўқ узиб яралаган.\nАктам Ахматованинг онаси Раъно Маматованинг ҳикоясини BBC O'zbekнинг YouTubeдаги каналида томоша қилинг\nОрқадан узилган ўқ қорин соҳасини ўтган. Натижада муҳожирнинг ўнг буйраги операция йўли билан олиб ташланган. Ярадор муҳожир касалхонадан тергов изоляторига олиб кетилган.\nМигрантлар ватанига 2,5 миллиард доллардан ортиқ пул жўнатган\nЎзбекистон четда ўз миграция ваколатхоналарини очмоқчи\nМуҳожирлар - махсус лойиҳа\n6 йилдан бери Москвада уй таъмирлаш ишлари билан шуғулланиб юрган айни пайтда Актам Ахматов ярадор ҳолида ҳибсда сақланмоқда.\nУ 2 нафар шериги билан РФ ЖКнинг 158-моддаси, яъни ўғирликда айбланмоқда. Маълум бўлишича, Новогиреева тумани полиция ходимлари уларни аккумлятор ўғирлаётганда қўлга олган. Актам Ахматовни полиция ходими пистолетдан ўқ узиб яралаган.\n28 март куни Перова туман судида ўғирлик иши кўриб чиқилди. Аммо муҳожирнинг полиция ходими томонидан отилиши борасида жиноий иш бу ишга қўшилмаган, ёки алоҳида жиноий иш ҳам қўзғатилмаган.\nАктам Ахматованинг онаси Раъно Маматованинг Би-би-сига айтишича, йигитлар билан бирга борган Актам уларни ташқарида кутиб турган. Уни ушлаб олган полиция ходими Актамнинг қўлига кишан солишга уринган, аммо кишанламаган. У пистолет билан таҳдид қилган, ерга ётқизиб тепиб калтаклаган.\n"Ўғлимнинг орқасида кўкарган излар ҳам бор. Буйраги ўқдан эмас, тепки зарбларидан ҳам шикастланган бўлиши мумкин", дейди Маматова.\nАктам Ахматов полициячига қаршилик қилган-қилмагани Би-би-сига маълум эмас. Раъно Маматова бўлган воқеани ўғли гапириб берганини айтди. Унинг сўзларига кўра, полициячи ўғлини тепаётганда қорга сирпаниб йиқилганида Актам қоча бошлаган. Полиция ходими ҳавога огоҳлантирув ўқи узмасдан, Актамни орқасидан отган.\nРаъно Маматова ўғлининг полиция ходими томонидан отилиши юзасидан полицияга мурожаат қилганида, Новогиреева туман полицияси аёл хужжатларини текширган. Муддати ўтганлиги аниқлангач, суд қилинган. Ўғлининг яралангани бўйича мурожаат билан келган аёлга 5000 рубль жарима солиниб, Россиядан чиқиб кетиши талаб қилинган.\nПолиция ходимлари Маматовага ҳодиса бўйича жиноий иш очилмай туриб ўғлининг айбдорлигини билдиришган.\n"У қаршилик қилмоқчи бўлган, полициячини буғган, дейишаяпти. Ўғлим эса полициячини юзини ҳам кўрмаганини, орқадан уриб тепгани, ўқ узганини айтаяпти", дейди она.\nВоқеадан 10 кун ўтиб, Ахматовнинг адвокати Шухрат Хамракулов 2 апрель куни прокуратурага шикоят аризасини ёзди.\nАдвокатга кўра, полиция ходими ўз ваколати доирасидан чиққан ва қуролни ноқонуний тарзда ишлатган. Судда фақат ўғирлик иши кўрилган, ўқ узилиши жиноий ишга киритилмаган. Маматова полиция ходимлари ўғлини касалхонада бўлган 1 хафта мобайнида жисмоний ва маънан қийнаб хўрлашганини иддао қилди. "Жиноятчи қўриқланаяпти" деган изоҳ билан онага фарзандини кириб кўриш учун рухсат берилмаган.\nБи-би-си Ўзбек хизмати мазкур воқеа юзасидан Новогиреева туман полицияси билан боғланди. Маҳкама навбатчиси бу иш тергов жараёнида эканлигини маълум қилиб, судга қадар ҳеч қандай маълумот берилмаслигини билдирди. Полиция ходимининг Ахматовни отиши ва тергов изоляторида сақланиши борасидаги саволларни ҳам очиқ қолдирди.\nБуйраги олиб ташланган Актам Ахматов тергов изоляторида соғлиги тобора ёмонлашиб бораётганини билдирган. Онасига кунига 6 соатлаб тергов хонасида ўтираётгани, тоби қочганда полиция ходимларининг ўзи томир остига юборувчи уколларни ҳам қилганини айтган.\n"Томирига туша олишмабди, тери ости кўкариб кетганини кўрдим" деди Маматова.\nАдвокат Шуҳрат Хамракуловга кўра, Ахматовга нисбатан қилинаётган ҳаракатлар ва унинг ярадор ҳолида тергов изоляторида сақланиши ноқонунийдир.\n"28 март куни жиноий ишлар бўйича Перова туман суди РФ ЖКнинг 158-моддаси бўйича айбланаётган Актам Ахматовни 1 ойю 21 кунга ҳибсга олиш тўғрисида қарор чиқарди. 2 апрель куни туман прокуратурасига шикоят аризасини ёздик. Ижобий ҳал бўлади, деган умиддамиз" деди Би-би-си Ўзбек хизматига адвокат Хамракулов.\nРаъно Маматова эса ҳибсда қолаётган ўғлининг ҳаёти ҳавф остидалигидан қаттиқ ҳавотирда. У ўғирлик ҳолати бўйича ўғли қамалишидан эмас, тиббий ёрдам кўрсатилмаётган ҳибсда сақланаётган ўғлини йўқотиб қўйишдан ташвишда.\nШунингдек, Москва полицияси Ахматовга полиция ходимига хужум қилганлик ҳолати юзасидан ҳам жиноий иш қўзғатилиши эҳтимоли борлигини Маматовага айтган. Она ва бола адолат излаяпти.\n"Ўғлим "бир буйрак билан қамоқда тамом бўламан, мени ўлган одам деб ҳисоблайверинг" деяяпти. Мен эса бу ишда ютиб чиқа олмаймизми, деб қўрқаяпман. Россия полицияси жуда адолатсиз. Ўз ходиминини ҳимоя қилиш учун мени хужжатим учун суд қилишди, депорт қилмоқчи бўлди. Ўғлим ҳам жуда тушкун аҳволда, ҳатто ўзини ўлдирмоқчи ҳам бўлаяпти. Мен ҳеч нима қилганим йўқ-ку, деяпти у", деди Раъно Маматова Би-би-сига.\nРоссия айрим Ўзбекистон маҳсулотларига тақиқ қўйди. Путин нима истаяпти?\nРоссия вакцинаси Ўзбекистонга келтирилди, у қанчалар хавфсиз? - Ковид, Ўзбекистон, дунё\nКовид: АҚШ да янги антирекорд – АҚШ, Ўзбекистон, дунё\nЯхши ишга кириш учун таниш-билиш керак – ўзбеклар ва дунё


Қирғизистон – Марказий Осиёнинг эркинлик ва демократия диёри | ЎТЮРАКЛАР КЛУБИ\n27.11.2017 МЕДИА, Муқобил Ўзбекистон, Туғён радиоси No comments\nПрезидент – подшоҳ эмас\nЖума куни Бишкекда Қирғизистоннинг янги сайланган 59 ёшли президенти Сўўрўнбай Жээнбековнинг инаугурация маросими «Ала-Арча» Давлат қароргоҳининг «Энасой» қабуллар уйида бўлиб ўтди.\nҚирғизистоннинг янги сайланган президенти Сўўрўнбай Жээнбеков мамлакат Конституциясига ўнг қўлини қўйиб, «Худонинг ва элимнинг олдида адолатли ишлашга онт ичаман», дея қасамёд қилди.\nЖумладан, Ўзбекистон Конституциясида ҳам «айни бир шахс сурункасига икки муддатдан ортиқ Ўзбекистон Республикасининг Президенти бўлиши мумкин эмас. Ўзбекистон Президенти беш йил муддатга сайланади», деб ёзилган.\nМарҳум президент Ислом Каримов Конституцияга хилоф равишда, то умрининг охиригача 26 йил (27 йил) лавозимида қолди. Ҳеч шубҳасиз айтиш мумкинки, И.Каримов 90 ёки 100 ёшгача яшаганда ҳам умрининг охиригача президентликни ҳеч кимга бермас эди.\nХудди бундан олти кун аввал 37 йил мамлакатни бошқариб, ва ниҳоят, тахтдан ағдарилган, африкалик ҳамкасби Зимбабве Республикасининг 93 ёшли диктатор президенти Роберт Мугабе каби. Агарда Зимбабведа ҳарбий тўнтариш рўй бермаганида эди, Худо билади, яна қанча вақт бу қари диктатор халқининг қонини ичиб, тахтини қучоқлаб ётарди. Мугабе ўрнига мамлакат собиқ вице-президенти 75 ёшли Эммерсон Мнангагва 24 ноябрь куни янги президент сифатида қасамёд қилди.\n«Асрлар давомида Қирғизистонда ҳокимиятнинг эгаси Эл бўлган! Қирғизларга Эркинликдан юқори ҳеч нарса йўқ! Адолатсиз бошқарувга биз ҳеч қачон бош эгган эмасмиз! Қирғизлар адолат учун жонини берган! Мени қирғиз қилиб яратган Аллоҳ таолога шукроналар айтаман! Ўз халқимнинг олдида бош эгиб, таъзим қиламан!».\n“37 фоиз жиноят содир қилган ёшларни бўлиш керак. Қайси бири ишсизлик, қай бирини тарбия қилиш керак, қайсисини армияга жўнатиш керак. 37 фоиз жиноятни ёшлар қиляпти, дардимизни кимга айтайлик? Сизлар ташкилот бўлсанглар, ўзларингникини қўлга олингларда», деган президент, жумладан, Ёшлар Иттифоқи раҳбариятига қарата.\nУмрининг охиригача мансаб курсисига маҳкам ёпишиб, «ўлсам ҳам бу тахтимни ҳеч кимга бермайман”, деб қариб-қартайиб, ҳолдан қолгунча амалда қолиш, энг содда қилиб айтганда, нормал, соғлом инсоннинг иши эмас!\nХалқи билан тантанали хайрлашув сўзида Алмазбек Атамбаев: «Амалга оширишга улгуролмаган ишларим учун сизлардан узр сўрайман! Мендан рози бўлинглар! Менга кўрсатган ишонч ва қўлловларингиз учун катта раҳмат! Қирғиз эли саодатга муносиб халқ! Мен халқим билан фахрланаман! Қирғизистондек мўъжаз диёрда яшаётганимдан ғурурланаман! Ҳамиша бахтли бўлинглар! Яшасин, мустақил Қирғизистон!», дея, қўлларини дуога очиб, янги президентга оқ фотиҳа берди.\nPowered by WordPress | Theme Designed by: bought from here | Thanks to signal boosters uk, nintendo 3ds xl card and 3dslinkerss


Тангем роли ижрочиси Ўзбекистоннинг Кореядаги туризм элчиси бўлади\n27 январ 2021, Тошкент вақти: 06:26\nХивадаги Ичон Қалъа туристлар кўп келадиган жойлардан бири.\n"Сарой жавоҳири" сериалидаги Тангем роли билан машҳур бўлган жанубий кореялик актриса Ли Ёнг Э Ўзбекистоннинг Жанубий Кореядаги элчиси бўлади, деб хабар берди 16 январь куни “Кун уз” нашри.\nХабардан маълум бўлишича, бу ҳақда Халқаро пресс-клуб ва Бош прокуратура ҳузуридаги Ахборот-таҳлил мультимедиа маркази ҳамкорлигида "Ўзбек дипломатиясининг янги воқеълиги: Бурч, масъулият ва вазифалар" мавзусидаги анжуманда билдирилди.\n"Битта мисол келтиришимиз мумкинки, юртбошимиз ўзлари Кореяда бўлганларида "Сарой жавоҳири" сериалининг машҳур юлдузи билан учрашган эди. Ҳозир биз у билан музокараларни якунладик ва у Ўзбекистоннинг Жанубий Кореядаги туризм элчиси сифатида фаолият юритишига келишиб олдик", – деб айтган анжумандаТуризмни ривожлантириш давлат қўмитаси раиси Азиз Абдуҳакимов.\nОзодлик радиоси аввалроқ Ўзбекистонда Tourism brand Ambassador (Туризм бренди элчиси) институти жорий этилиши тўғрисида хабар берган эди.\nМаълумотда айтилишича, туризм элчилари Ўзбекистонга йилда икки марта бепул келиб кетиш ҳуқуқига эга бўлади. Улар туризм соҳасига оид турли тадбирларда иштирок этадилар.\nСўнгги хабарларда қайд этилишича, 2017 йилда 2 миллион 520 минг нафардан ортиқ турист келди. Бу 2016 йилга нисбатан 44,3 фоизга кўпдир. Туристларнинг 2 миллион 150 мингдан ортиқроғи бу қўшни Марказий Осиё мамлакатларидан келганлардир.\nТуризм хизматлари экспорти 2016 йилга нисбатан 24 фоизга ошиб, 1 миллиард 557 миллион долларни ташкил этган.


Бойлик — бу синов — Ibrat.uz\nБаъзи бир қўли узун, бой кишиларни шундай деганларини эшитамиз: “Одамларга ҳайронман, жуда кўпчилик олдимга ҳар хил муаммолар билан келиб ёрдам сўрайди. Бировдан ёрдам сўрамасдан ўзини-ўзи эпласа бўлмайдими?!” Бундай шикоятни ўрнига бой кишилар шундай дейишлари мақсадга мувофиқ бўлар эди: “Шунча молу давлатни одамлар ичидан танлаб менга берган Аллоҳга ҳамд ва шукрлар бўлсин. Мени кўпчилик қийналган мусулмонларга ёрдам берувчи кимсалар қаторида қилди. Мени бировлардан ёрдам сўрайдиганлардан қилмади. Қўлимдан келганича, имкон қадар бировларга ёрдам бераман”. Чунки, Аллоҳ хоҳлаган кимсани бой қилади, хоҳлаганини эса камбағар қилади. Бойни муҳтож ва муҳтожни бой қилиш Аллоҳга ниҳоятда осондир. Шундай экан, бировга ёрдамимиз тегишидан хурсанд бўлишимиз ва мана шундай мартабани берган Аллоҳга доимо ҳамд айтиб, бу эзгу ишда пешқадам ва бардавом бўлишимиз керак. Бу ҳақда Расулуллоҳ саллаллоҳу алайҳи ва саллам шундай деганлар:\n“Ким бир мўминдан дунё машақатларидан бирини аритса, Аллоҳ таоло қиёмат куни унинг машаққатларидан бирини аритади. Ким бир камбағалнинг ишини енгиллатса, Аллоҳ унинг бу дунёю охират ишларини енгиллатади. Ким бир мусулмоннинг айбини беркитса, Аллоҳ унинг айбини дунёю охиратда беркитади, модомики киши биродарини ёрдамида экан, Аллоҳ уни ёрдамидадир” (Имом Термизий ривоятлари).\nШундай экан, битта амалга кўплаб савоблар ваъда қилинган Рамазондан фойдаланиб, хайр-саховатни турли кўринишда қилиш мумкин. Масалан, кам таъминланган оилаларга моддий ёрдам қилиш, қаровсиз қолганлар, хусусан боқувчисини йўқотган оилалар, бемор ва қариялар ҳолидан хабар олиш айни савобдир. Қолаверса, ҳозирги карантин пайтида муҳтожларга озиқ-овқат ёки дори-дармон каби кунлик эҳтиёжларини етказиб, уларни хурсанд қилиш жуда улкан ажр ҳисобланади.\nАллоҳ таоло , бизни эҳсон қилувчи, сахий ва кўпчиликка ёрдами тегадиган кимсалар қаторидан қилиб, уларга ваъда қилинган савоб ва фазилатларидан барчамизни баҳраманд айласин! Омин!


Саховат – Сурхон тонги\nБош саҳифа / Жамият / Саховат\nФеврал 6, 2018\tЖамият Изоҳ қолдириш 890 Кўрилди\nХайру саховат, эҳсон, кекса ва беморларга мурувват кўрсатиш халқимизга хос азалий қадриятлардан саналади.\nЮртимизда сўнгги пайтларда ногиронлиги мавжуд ва имконияти чекланган фуқароларнинг ҳолидан хабар олиш, уларнинг яшаш шароитини яхшилаш мақсадида кўплаб хайрли тадбирлар амалга оширилмоқда.\nКуни кеча Шеробод туманида буюк муҳаддис Абу Исо Муҳаммад ат Термизий зиёратгоҳида туман ҳокимлиги ва ҳомийлар иштирокида хайрия тадбири бўлиб ўтди. Тадбирда туман ҳокими Ў. Бобоқулов, “Нуроний” жамғармаси туман бўлими раиси А. Чориев, тиббиёт бирлашмаси бош шифокори З. Шозамонов, “Сурхон тонги” ва “Заря Сурхана” газеталари бирлашган таҳририяти бош муҳаррири Р. Раҳимовалар сўзга чиқиб, юртимизда амалга оширилаётган ислоҳотлар, имконияти чекланган ва кам таъминланган аҳолига яратиб берилаётган шароит ва имтиёзлар ҳақида ўз фикр ва мулоҳазаларини билдирдилар. Ташкилотчилар ва ҳомийлар томонидан 99 миллион 600 минг сўмлик 62 та ногиронлик аравачаси ва эшитиш мосламалари имконияти чекланган фуқароларга топширилди.\n— Туман ҳокимлиги ва тегишли мутасадди ташкилотларнинг бу ғамхўрлигидан беҳад миннатдормиз. Очиғи, бу миннатдорчилигимизни қандай изҳор қилишни ҳам билмаймиз. Барча ташкилотчиларга ўз ташаккуримизни билдирамиз, — дейди “Деҳқонариқ” МФЙ да яшовчи Баҳринисо Маматмуродова.\nТадбир сўнггида иштирокчиларга хайрия оши берилди.\nКейинги Тадбиркорларга имтиёзлар


8 апрелга ўтар кечаси, соат 00:00 да — Ухань чегараларни очади » Orol24.Uz Yosh jurnalistlarni tayyorlash klubi veb sayti\nOrol24.Uz Yosh jurnalistlarni tayyorlash klubi veb sayti » Jahon » 8 апрелга ўтар кечаси, соат 00:00 да — Ухань чегараларни очади\n07-апр, 2020, 20:00\nБутун дунёга тарқаган коронавирус эпидемиясининг «бешиги» — Хитойнинг Ухань шаҳри, эпидемиологик вазият яхшилангани учун, ўз чегараларини очмоқда. Бу ҳақда ВГТРКнинг Пекиндаги мухбири Александр Балицкий хабар берди.\nУнинг айтишича, Уханда бўлиб турган ва қайтаётганларнинг барчаси икки ҳафталик мажбурий карантинда туриши шарт. Шу шаҳар жойлашган Хубэй провинциясида эса бир неча ҳафта аввал карантин чоралари анча юмшатилганди.\n«Ушбу провинция одамлар кириб-чиқиши учун очилганди, бироқ коронавирус тарқалиши йўқолишини кутиб, Уханни очишмаганди», — дейди Балицкий.\nУнинг айтишича, ҳозир эпидемия сусайган. Ҳатто Ухань аэропортини очишга тайёрланишяпти. Бугун тунда, 8 апрелга ўтар кечаси соат 00:00да шаҳарнинг очилиши катта байрам қилинади.\n«Барча кириб келувчилар синчковлик билан текширилмоқда, касаллик аломати топилганлар шифохонага, касали йўқлар эса махсус карантин зоналарига жўнатиляпти. Касаллик топилган 32 кишининг барчаси хитойликлар, улар Осиёдаги қўшни давлатлар, Европа ва АҚШдан қайтганлар», — қўшимча қилган мухбир.


Пике: «Реал»нинг хоккей жамоаси бўлганида бу спорт турида ҳам ҳакамдан нолиб юришарди» - 21 Февраля 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nПятница, 22.03.2019, 07:36\nГлавная » 2019 » Февраль » 21 » Пике: «Реал»нинг хоккей жамоаси бўлганида бу спорт турида ҳам ҳакамдан нолиб юришарди»\nПике: «Реал»нинг хоккей жамоаси бўлганида бу спорт турида ҳам ҳакамдан нолиб юришарди»\nЯкшанба куни Мадридда баскетбол бўйича Испания кубоги финали бўлиб ўтди, унда «Реал» «Барселона»га 93-94 ҳисобида мағлуб бўлди. Ушбу ўйиндаги ҳакамлик кўплаб баҳс-мунозараларга сабаб бўлмоқда.\nХусусан, The Independent`нинг ёзишича, «Реал» президенти Флорентино Перес бунга норозилик сифатида Испания кубогида иштирок этишдан бош тортиш ва мамлакат баскетбол клублари ассоциациясидан чиқиб кетиш ҳақида ўйламоқда. Мадридликлар клуби финални бошқарган уч нафар ҳакамнинг жазога тортилишини, улар кейинчалик «Реал»нинг ўйинларига мутлақо тайинланмаслигини талаб қилмоқда.\n«Барселона» футбол жамоаси ҳимоячиси Жерар Пике ЕЧЛдаги «Лион» билан баҳсдан сўнг (0:0) баскетбол финалини назарда тутган ҳолда «Реал»нинг ҳакамларга муносабатини танқид қилди.\n«Реал»нинг ҳакамлардан норози бўлиши баскетбол ва футболда бўлиб туради. Аммо кейин улар «Ванда Метрополитано»га боришади ва ҳакамлар уларга ёрдам бергани ҳақида лом-мим дейишмайди, шикоят қилишмайди.\nЯхшиямки, улар гандбол ёки хоккей билан ҳам шуғулланишмайди, акс ҳолда бу спорт турларида ҳам ҳакамдан норози бўлиб юришарди», – деган Пикенинг сўзларини келтирди Marca.\nЖерар ўз сўзида Ла Лиганинг 23-туридаги «Атлетико»–«Реал» ўйинини назарда тутмоқда. Унинг фикрича, ушбу учрашувда ҳакам меҳмонлар фойдасига баҳсли қарорлар қабул қилган.\n«Агар реферилар умуман хато қилишмаганда ҳам барибир «Барселона» ғалаба қозонган бўларди. Бунинг барчаси «Барса» чемпион деган фактни яшириш учун шовқин кўтаришдан бошқа нарса эмас», – дея финал борасида фикр билдирди Пике.


Вазирлик дахолат этгач… - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 04 Феврал 2016\tКӯришлар: 1080\nТожикистон Республикаси Меҳнат, муҳожирлик ва аҳолини иш билан таъминлаш вазири Сумангул Тағойзода 2015 йилги фаолият якунига бағишланган матбуот анжумани чоғида сўзлаган нутқининг асосий нуқталари қуйидагилардан иборат бўлди:\n-2015 йил январ-октябр ҳолатига кўра, аҳоли пул даромадлари 20736,4 миллион сомонийни ташкил этди.\nБу эса, 2014 йилнинг шу даврига нисбатан 4,7 фоизга кўпайганлигини кўрсатади. Шу ўринда, 2015 йилнинг январ-октябр ҳолатига мувофиқ, аҳоли омонат ва пул харажатлари 21593,8 миллион сомоний миқдорида бўлди.\n2015 йилнинг январ-октябр ойларида ўртача иш ҳақи 862,3 сомонийни ташкил этиб, 2014 йилнинг шу давридан 6,4 фоизга ошганини кўрсатади. Энг юқори иш ҳақи қурилиш соҳасида - 1955 сомоний, электр энергияси, газ ва сув таъминоти соҳаларида – 1287 сомонийни ташкил этди.\nЎтган йил давомида меҳнат ва аҳолини иш билан таъминлаш органига 112 минг 961 нафар фуқаро мурожаат қилган бўлиб, шундан 72 минг 521 нафари иш изловчи сифатида қайд этилган. Шу ўринда, 51 минг 252 нафарига расмий равишда ишсиз мақоми берилди.\nАҳолини иш билан таъминлашга кўмаклашиш дастури доирасидаги чора-тадбирлар асосида 38 минг 952 нафар фуқаро янги иш жойлари билан таъминланди.\n2015 йилда барча манбалар ҳисобидан 205 минг 556та иш ўринлари таъсис этилди. Вилоятларда эса, бу кўрсаткич қуйидагича бўлди: Тоғли Бадахшон мухтор вилоятида - 10739, Хатлон - 66 111, Суғд - 57 259, Душанбе – 32000 ва республика бўйсунишидаги ноҳияларда 39 447та.\nЎтган йил ташкил этилган иш ўринларининг 63 442таси доимий, 65 888таси вақтинчалик ва 76 232таси эса, мавсумий иш жойлари ҳисобланади.\n2015 йилдаги ҳисобга олиш натижасига кўра, мамлакатимиздан 552 минг 596 нафар фуқаро хориж давлатларига меҳнат муҳожири сифатида сафар қилган. Улардан 487 минг 929 нафарини эркаклар ва 64 минг 667 нафарини аёллар ташкил этади.\nБу даврда, меҳнат муҳожирларимиз 541 минг 636 нафари Россия Федерацияси ва 10 минг 957 нафари эса, Қозоғистон Республикасига жўнаб кетган. Меҳнат муҳожирларимизнинг 2014 йилга нисбатан ишга боришлари 118 минг 210 нафар ёки 18 фоизга камайган.\nЎтган йил давомида 388 минг 593 нафар меҳнат муҳожирларимиз Ватанга қайтишди. Улардан 347 минг 954 нафари эркаклар ва 40 минг 639 нафари аёллардир.\nРоссия федерал муҳожирлик хизмати маълумотларига кўра, 2015 йилнинг 9 ойи давомида Россия Федерациясидаги 400 мингдан зиёд Тожикистон Республикаси фуқаролари патент олишиб, ўз иш фаолиятларини расмий равишда олиб боришмоқда.\nТожикистон Республикаси Меҳнат, муҳожирлик ва аҳолини иш билан таъминлаш вазирлигининг Россия Федерациясидаги намояндалиги аралашуви билан 2015 йил давомида 50 миллион 734 минг 682 рубл миқдоридаги иш берувчилар томонидан Тожикистон Республикаси фуқаролари-меҳнат муҳожирларининг тўланмаган иш ҳақи ундириб берилди.\nБугун: 20-09-2020 08:32:05


Шумлик ўтмади, ўғрилар ушланди\n7 Июл 2020 йил 379\n2020 йилнинг 2 июль куни Мирзачўл тумани ички ишлар бўлимига вилоятнинг Пахтакор тумани Боғишамол ҚФЙда яшовчи, 1969 йилда туғилган хусусий тадбиркор Э.Д. мурожаат қилиб, 50 миллион сўм пулини ўғирлатиб қўйганлигини билдирган. Маълум бўлишича, жорий йилнинг 1 июль куни соат 13 ларда ўзини Нуриддин деб таништирган шахс телефон қилиб, 40 тонна буғдой сотиб олишни таклиф қилади.\nШу куни кечки соат 20 ларда Д.Э. ўзини Нуриддин билан учрашиш учун Мирзачўл туманининг Ўзбекистон ҚФЙ ҳудудига “Gentra” русумли автоуловида етиб боради. Томонлар дала майдонида ғаллани кўриш учун 500 метр ичкарига киришади. Шу пайтда “Нуриддин” қочиб қолади.\nВоқеанинг бундай ривожланишидан хавотирланган Э.Д. автоулови ёнига тезда қайтади ва “Gentra”нинг олд чап эшиги ойнаси синдирилгани ҳамда автомашина юкхонасидаги 50 миллион сўмнинг ўғирланганлигига гувоҳ бўлади. Ҳолат юзасидан зудлик билан суриштирув ҳаракатлари олиб борилди ва жиноятни Дўстлик тумани Олтин водий ҚФЙда яшовчи, 1994 йилда туғилган Ш.Х., Б.Я ва 1982 йилда туғилган У.Ю. ҳамда Мирзачўл туманининг Мирзадала шаҳарча фуқаролар йиғинида яшовчи, 1985 йилда туғилган Д.З. томонидан содир этилгани аниқланди. Айбланувчилардан 6 миллион 930 минг сўм пул ҳужжатлаштириб олинган.


Тожикистонда ёшларга кеч соат 6дан сўнг интернет-кафеларга кириш тақиқланди\n12:50 24.02.2017 (Янгиланган 12:54 24.02.2017) Ҳавола олиш\nУшбу тақиқни бузганларнинг ота-оналари жавобгарликка тортилади. Интернет-кафелар, ресторанлар ва букмекерлик конторалари тақиқланган масканлар рўйхатига киритилди\nТОШКЕНТ, 24 фев — Sputnik. Тожикистон ички ишлар вазирлиги 20 ёшга тўлмаганларнинг соат 18:00дан сўнг кўнгилочар масканларга кириши тақиқлангани ҳақида огоҳлантириш эълон қилди.\nУшбу тақиқни бузганларнинг ота-оналари жавобгарликка тортилади. Интернет-кафелар, ресторанлар ва букмекерлик конторалари тақиқланган масканлар рўйхатига киритилди.\n"Ёшингиз 19дан ўтган бўлса ва интернет-кафега киришингиз жудаям зарур бўлса, таваккал қилманг, яхшиси ота-онангиз билан бирга киринг", — дейди юрист Абдураҳмон Шарипов Sputnik Тожикистонга берган интервьюсида.\nУнинг айтишича, бундай жойларга паспорт ёки шахсни тасдиқловчи ҳужжат билан бориш лозим. Шунингдек, интернет-кафега боришдан олдин 20 ёшга тўлмаганлар ота-онасини огоҳлантириб қўйишгани маъқул.\n"Интернет-кафелардаги профилактик текширувлар чоғида тартиб посбонлари ўз ваколатларини суиистеъмол қилишлари мумкинлиги эҳтимолдан холи эмас. Шунинг учун ёшлар ёнларида доимо ҳужжат олиб юришлари ва телефон орқали милиция ходимини ота-оналари билан суҳбатлашишини таъминлашлари керак. Акс ҳолда унинг шахсини тасдиқлаш учун участка бўлимига олиб кетишади", — дейди юрист.\nШарипов шунингдек, ёшлар текширувлар чоғида ваҳимага тушмасликлари ёки жанжал кўтармасликлари кераклигини айтади, акс ҳолда улар милиция участкасида рўйхатга тушишлари мумкин.\nЮристнинг айтишича, ИИВнинг бундай қарори бежизга чиқарилмаган — кейинги йилларда Тожикистонда ёшларнинг жиноят содир этиш ҳоллари кўпайган.\nРасмий маълумотларга кўра, кейинги 5 йилда ёшлар томонидан 3,5 мингта жиноят содир этилган бўлиб, энг кўпи 2015 йилда — 772 марта жиноятга қўл урилган.\n"Бундан ташқари, ёшларнинг назорат қилиб бўлмайдиган тармоқлар орқали турли экстремистик ва террорчилик гуруҳларига қўшилиб кетаётганлиги ҳам қаттиқ ташвишга солмоқда. Шунинг учун қонун доирасидаги бундай назоратни оқлаш мумкин", — дейди Шарипов.\nИИВ мазкур чеклов Тожикистон Республикасининг "Ота-оналарнинг фарзанд тарбияси ва ўқиши учун жавобгарлиги ҳақида"ги қонунининг 8-моддаси 1-қисми 9-бандида кўрсатиб ўтилганлигини маълум қилган.


ПФЛ "Андижон"га 1 ой муҳлат берди\n27 июнь, 2018, 20:46\n18 июнь санасидан эътиборан Ўзбекистон чемпионатида расман трансферлар ойнаси очилди. Жамоалар ўз сафини янги ўйинчилар билан тўлдиришни бошлаб юборишди.\nПрофессионал футбол лигаси жамоаларга янги ўйинчиларини рўйхатдан ўтказишга рухсат беришдан аввал клубларнинг собиқ футболчи ёки мураббийлари олдида қарздорлиги мавжудлигини ўрганиб чиқмоқда. Агар клуб мавсумнинг илк қисмидан сўнг хайрлашган футболчилари ёки мураббийи билан тўлиқ ҳисоб-китобни амалга оширган бўлса, ҳеч қандай муаммосиз янги ўйинчиларни рўйхатдан ўтказиши мумкин.\nБироқ Про-Лига иштирокчиларидан бири саналадиган "Андижон" ПФК илгари жамоада фаолият олиб борган бир неча нафар футболчидан молиявий қарздор экани маълум бўлди. Шу боисдан ПФЛ ушбу клубнинг янги ўйинчиларни рўйхатдан ўтказиши ва уларнинг лицензиясини олишига рухсат бермаётган эди.\n"Андижон" ПФК бош директори – Маъруф Абдисаломов ПФЛга қарздорлик мавжуд бўлган футболчилар билан 17 июль санасига қадар тўлиқ ҳисоб-китоб қилиниши хусусидаги кафолат хатини тақдим этди. Қолаверса, клуб собиқ футболчилари Расул Раҳмонов, Акбар Ҳоджаев ҳамда Абдулатиф Абдуқодировга мавжуд қарзнинг бир қисмини тўлангани борасидаги ҳужжатларни илова қилди. Ўз навбатида юқоридаги футболчилар "Андижон" ПФК ҳақиқатдан ҳам қарз тўловини амалга оширишни бошлаганини тасдиқлашди. Бу ҳақда ПФЛ расмий сайти хабар бермоқда.\nМазкур ҳолатлар инобатга олиниб, Профессионал футбол лигаси "Андижон" ПФКга янги ўйинчиларни мавсумнинг иккинчи қисми учун рўйхатдан ўтказишга рухсат берди. Фақат "Андижон" қарздорлик мавжуд бўлган барча собиқ футболчилари билан 17 июлга қадар тўлиқ ҳисоб-китоб қилиши лозим бўлади.\nБу борада "Андижон" ПФК бош директори Маъруф Абдисаломов қуйидагича фикр билдириб ўтди.\n"ПФЛ клубларга янги ўйинчиларни рўйхатдан ўтказишдан аввал уларнинг қарздорлиги мавжуд ёки йўқлигини текшириб кўрмоқда. Бу ташаббусни қўллаб-қувватлайман. "Андижон" жамоасида ҳам турли йилларда бошқа-бошқа раҳбарият фаолият олиб боргани сабабли баъзи футболчилар олдидаги қарздорлик ҳозиргача тўпланиб қолгани бор гап. Ана энди барча собиқ ўйинчиларимиз билан ҳисоб-китобни амалга оширяпмиз. Ҳозирда дастлабки тўловлар қилинди. 17 июлга қадар барча қарзларимизни тўлашга ваъда берамиз. Шу ўринда, кафолат хатимизга ижобий муносабат билдириб, янги ўйинчиларни сафимизга қўшиб олишимизга рухсат бергани учун ЎФА ҳамда ПФЛ раҳбариятига ўз миннатдорчилигимни билдираман. Уларнинг билдирган ишончини оқлаб, барча қарзларимиздан тўла қутилишига ҳаракат қиламиз", - деди Маъруф Абдисаломов.\nТаъкидлаш жоизки, 2015 йили "Андижон" футбол клубида фаолият олиб борган сербиялик футболчи Предраг Вуйович ФИФАга жамоада қолиб кетган ойлик маошлари бўйича арз қилган. Ушбу масала бўйича ПФЛ ФИФАнинг Футболчиларнинг жамоадан-жамоага ўтиши ва уларнинг мақомини белгилашқўмитаси билан доимий алоқада бўлиб турибди ва вазиятнинг ижобий ҳал бўлишига ҳаракат қилмоқда. Мазкур ҳолат бўйича жавобгарлик ҳамон "Андижон" ПФК зиммасида турибди ва клуб ушбу ҳолатни тўлиқ ижобий ҳал этиши шарт.


00:00 / 10.10.2010 | eski savollar | 997\nАссалому алайкум ва роҳматуллоҳи ва барокатуҳу.Ва айзон лакум мағфиротуҳу ва тийбу солаватуҳу.Ҳурматли устоз! Аввалги мактубимизга жавоб ёзиб бизни ҳушнуд этдингиз. Сизга ўзим ва Ўшлик биродарларимиз номидан бир миннатдорчилигимни изҳор этмоқчиман, 2010 йилнинг 20-22 июнь кунлари Либия Жамоҳириясининг пойтахти Тороблус шаҳрида “ДУНЁ ИСЛОМИЙ ХАЛҚ РАҲБАРИЯТИ” ташкилотида қилган ҳизматингизни Аллоҳ таъоло қабул қилсин. Катта раҳмат. Устоз мактубларнинг кўплиги боис навбат етиши узоқлигини инобатга олиб, айбга буюрмасангиз баробарига бир-иккита савол, илтмосларимизни ёзишни мақул кўрдим.1.\tЭшитишимча БЕШИК(маҳд) бола учун зарар экан, ҳам қомати учун, ҳам мияси учун. Шунингдек ўзидан чиққан нажосатларнинг ҳидида ўраниб, димланиб ётишида ҳам. Аллоҳ раҳмат қилгур, саҳнадан туриб анча ҳақиқатларни айтиб улгурган қизиқчи Ҳожибой Тожибоевнинг ҳам бир концертида бу ҳақда айтгани бор эди. Аллоҳ раҳмат қилсин у кишини. Аммо буни далил деб бўлмайди. Яна эмишки бешикни Чингизхон Темурийларга душман ўлароқ фитна қилиб ясаттирган экан, сабаби Темурийлар елкаси кенг, жисмонан бақувват бўлган экан. Шу масалага ойдинлик киритиб беринг илтимос.2.\tКўп эшитганман, озгина биламан ҳам, Қора-сувлик Шайхимиз Алоуддин МАНСУР ва Ўшлик Шайхимиз Шомуҳаммад ШОЮНУС устозларимиз билан ҳам дарс бўлган эмишсизлар. Аввалги Уламоларни ҳаётини китоблардан ўрганамиз, аммо фаолиятини гувоҳи бўлиб турганимиз Уламоларимизни ёшликлари, ҳаётлари бизни албатта қизиқтиради, қизиқиб ҳамки қизиқишим ичимга сиғмай кетмоқда. Бу ҳақда ўзингиздан билгим келди.Устоз, аслида сизга айтадиган, сўрайдиган масалаларимиз, маслаҳатлашадиган ишлар бисёр, бу ерга ҳат ёзсак ҳамма ўқий олади, шахсан ўзингизга мактуб йўллашни имкони борми? Бу саволим одатдан ташқари бўлса жавоб бермасангиз ҳам майли. Албатта дуоларингиздан умидвор МуҳаммадБобур абу_ҳанифа87@маил.ру Оъший.\n1. Бешик ҳақида ҳамма ўзича гапни айтаверади. Сиз уни ёмонлабсиз. Кўпчилик мақтаган. Ҳар ким хушига тушаганини қилаверади.2. Сиз айтган кишилар билан бирга дарс ўқимаганман.3. Мен ўзим ҳақимда гапиришни ёқтирмайман.


Собир мўйлов » MUZAFFAR.UZ\nСобир мўйловни (Хоразмча Собир бурт) кўрсам кулгум қистайди. У билан ёшлигимизда бўлиб ўтган бир воқеа ёдимга тушаверади. Собир мўйловнинг ўзи яхши одам, мен билан тенқур. У чиройли, сипо кийинар, сочларини текис қилиб осмонга қараб тараб қўярди. Мўйловини айтмайсизми, мўйловини, ўзига шундай ярашиб турардики асти қўяверасиз. Собир чиройли мўйловини ҳар куни ойнага қараб киртишлар ва кичкина тароғида тараб қўйишни сира канда қилмасди. Шунинг учун бўлса керак факультетдагилар унга Собир мўйлов деб лақаб қўйишганди.У соч сақол олдиргани сартарошга кирса ҳам, мўйловини сартарошга ишонмас, ўзи чиройли билиб тартибга келтиради. Хуллас мўйлов Собир учун ҳаёт мамотидек гап эди –да. Биз гарчи бошқа бошқа қишлоқда турсак ҳам ўқишга бирга қатнаб, ётоқхонада бирга турардик.Талабалик олтин давр.Иниститутни охирги курсларида ўқиб юрган кунларнинг бирида иккаламиз ётоқхонанинг орқа томонидаги ошхонада ўтирадиган бўлдик.Унда ҳам, менда ҳам ошхонага кириб тамадди қилишга етгудек пул йўқ.\n-Собир кел ўтирмайлик ахир пулимиз йўқ бўлса, емоқнинг қусмоғи бор,юр кетайлик десам у:\n-Э бир гап бўлар қарзга еймиз, кейин пулимиз бўлганида тўлайверамиз деб қолди. Хуллас Собир десам, бу деди бу десам у деди мени кўндирди.\nЧойхонанинг хушманзара, сўлим жойига-сўрига бориб ўтирдик.Офицант йигит келиб ҳизмат қила бошлади. Биринчисига иккита сомса, кейин беш олтитадан кабоб, изидан мазалигина шўрва ичдик. Албатда битта қулинг ўргулсин “обзамзам”дан ҳам бир шиша кетди. Охирида лимонли кўк чой ичиб мазза қилиб ётибмиз денг.\nБир пайт Собир мўйлов тўсатдан тур қочамиз деб қолди.\n-Ие нимага дедим.\n-Мана бу гулларнинг ортидан ўтиб кетсак ҳеч ким пайқамайди,томом.Ким билиб ўтирибди.Ҳозир айни тушлик вақти ошхонада одам кўп, ҳеч ким сезмайди.\nМен ҳам рози бўлдим,ахир шундан бошқа иложимиз ҳам йўқ эди- да.\nОфицант йигитни кўзини шамғалт қилиб, олдинига Собир мўйлов бир пастдан сўнг мен гулларни пана қилиб жуфтакни ростладик.\nОёғимизни қўлимизга олиб юриб бораяпмиз, ҳар замон, ҳар замонда орқамизга қараб қўямиз.Ҳайтовур ҳеч ким қувлаб келаётгани йўқ.\nМашмашани каттаси ётоқхонага келганимиздан кейин бошланди.\nБиз ошхонадан қочиб чиққанимиздан кейин албатда офицант биз ўтирган сўрига келган, қараса у жойда бошқа одамлар ўтирган бўлади. Олдингги мижозлар -яъни биз йўқ.У дарҳол каттасига хабар беради. Каттаси офицантдан бизнинг белгиларимизни сўраб олгач, талаба эканлигимизни билади ва тўғри ётоқхонага келади. Чунки ётоқхонамиз шундоқгина ошхонанинг ёнгинасида эдида.Кейин эшитсак олдинлари ҳам бир икки талаба биз қилган усулдан фойдаланиб “қўлга” тушган экан.Коравулдан бизнинг белгиларимизни сўраб ,мўйловли йигит билан мўйловсиз йигитни қидириш бошланади. Вазиятни талабалардан эшитган Собир мўйлов ўзининг чиройли ва қадирдон мўйловидан воз кечишга қарор қилди.Хонада ўтирибмиз дарс қилган кишига ўхшаб, бир пайти хона эшиги очилиб, ҳалиги ошхонанинг бошлиғи ва қаровул кириб келди.\nХонага кириб бизга диққат билан разм солди. Бутун вужудимиз билан қалтираб ўтирибмиз.\n-Йўқ булар эмас, уларнинг биттасини мўйлови бор эди,-деди ҳалиги киши қоровулга .Қоровул хам бир нарсани сездими чиқиб кетаётиб бир кўзини қисиб қўйди.\nИккаламиз ҳам енгил тин олдик.Хайтовур билмади.Билса томом эди -да.Бутун бошли иниститут олдида шарманда бўлардик.\n-Қара ,ошна мўйловнинг қудратини,-деди Собир менга кўзини қисиб,агар шу мўйловим бўлмаганида хозир аниқ қўлга тушган бўлардик\nҲа,дарвоқе қўлимизга бир икки сўм пул тушганда Собирни ўша еган овқатимизни пулини тўлаб келишга кўндирдим.Биз бирга бориб пулни тўлаб ошхонанинг каттасидан кечирим сўрадик.\nБор гапни эшитган ошхонанинг каттаси маза қилиб кулди ва биз билан хайрлашди.\nАна шунақа гаплар...\nЭЧКИ АТРОФИДАГИ ҲАНГОМАЛАР\nЧоп этилган: 26-09-2017, 07:41


TIB.UZ / Дунёнинг энг кекса опа-сингиллари - TIB.UZ\nДунёнинг энг кекса опа-сингиллари\nTIB.UZ Калейдоскоп Дунёнинг энг кекса опа-сингиллари\nБританиялик тўрт опа-сингилларни дунёнинг энг кекса опа-сингиллари дейиш мумкин, уларнинг умумий ёши 391 га тенг. Аёллар узоқ умр сирини фақатгина Британияда етиштирилган сифатли маҳсулотларни истеъмол қилишлари билан боғлашади.\nЯқинда эгизаклар Фрида ва Дорис Лэтэмлар 101 ёшларини қарши олишди. Уларнинг сингиллари Глэдис Кэмп 96, Филлис Френд эса 93 ёшда.\nОпа-сингиллар иккита жаҳон урушига, 19 та бош вазир ва тўртта монарх алмашишига гувоҳ бўлишди. Уларнинг жами 11 нафар фарзанди, 12 невараси, 5 эвараси ва 2 чевараси бор. Онахонлар энг кекса опа-сингиллар сифатида Гиннесснинг рекордлар китобидан ўрин олишни умид қилишмоқда.\nАслида улар тўрт эмас, олти опа-сингил эди. Аммо яқинда 95 ёшли Эми ва 98 ёшли Мэй оламдан ўтди.


Ўзбекистон фуқаролари энг кўп қайси қоидаларни бузишмоқда? Ўзбекистон янгиликлари\nЎзбекистон фуқаролари энг кўп қайси қоидаларни бузишмоқда?\n2 April 2020, 13:31\nЎзбекистон, Тошкент – Batafsil.uz ЯА. Ички ишлар вазирлиги матбуот-котиби Шохрух Ғиёсов карантин даврида ўзбекистонликлар томонидан эн кўп содир этилаётган ҳуқуқбузарликни санаб ўтди. Бу ҳақида мухбиримиз маълум қилмоқда.\nУнинг сўзларига кўра, бугунги кунда карантин қоидаларига риоя қилмасликнинг 17668та ҳолати аниқланган бўлиб, бир суткада ўртача 2700 та қоидабузарлик содир этилмоқда. Бундан ташқари, 4та қоидабузарга нисбатан жиноий иш очилган.\nАсосий ҳуқуқбузарликлар қуйидагилардан иборат:\n- 17 109 та қоидабузарлик ҳолатлари тиббий ниқобларнинг йўқлиги билан боғлиқ.\n- 149 киши савдо ва кўнгилочар жойлар фаолиятига қўйилган таъқиқни бузган.\n- 314та ҳолат карантин зонасидан рухсатсиз чиқиб кетиш билан боғлиқ. Эслатиб ўтамизки, карантин зонаси деганда тиббий муассаса ҳудуди ёки уйингиз тушунилади.\n-23та ҳолатда қоидабузарлар тўй ва бошқа тадбирларни ташкил қилганликлари учун жавобгарликка тортилган.\nБундан ташқари, жорий йил 29-31 март кунлари Йўл ҳаракати хавфсизлиги хизмати томонидан Тошкент шаҳрида ўтказилган тадбирлар давомида ҳайдовчилар томонидан содир этилган 1912та қоидабузарлик ҳолатлари аниқланган.\n"Улардан 766таси карантин қоидаларини бузиш билан боғлиқ. Қоидабузарларга тегишли бўлган 545та транспорт воситаси белгиланган тартибда жарималар майдончаларига олиб борилган", - деди Шохрух Ғиёсов.\nТаъкидлаш жоизки, бугун Тошкентда бўлиб ўтган брифингда Давлат санитария-эпидемиология назорати инспекцияси бошлиғи Нурмат Отабеков ўзбекистонликларни энг кўп қизиқтираётган савол - карантин қачон тугаши билан боғлиқ саволга жавоб берди.


Бир гурух франциялик “олимлар” Қуръонни танқид қилишга уриндилар ва لَا يَحْطِمَنَّكُمْ калимасида тўхталиб, “Қуръон ушбу лафзни ишлатиш билан таъбирда хатога йўқ қўйган. Чунки, حطم (“ҳаттома”) феъли “синдирмоқ” деган маънони англатади. Шиша синдирилади, аммо чумоли синдирилмайди-ку, балки эзилади, ўлдирилади-ку” дейишди.\nБу гапга австралиялик бир олим эътироз билдирди. У бир неча йиллар давомида чумолилар тузилишини ўргана бошлади ва тадқиқот хулосасини эълон қилди. Хулосада ушбу гаплар бор эди: “Албатта, Қуръоннинг мазкур лафзи юз фоиз тўғри! Чунки, чумоли танасининг 70 фоизи шиша моддадан ташкил топган экан”.\nКейин у ушбу хулосани бутун дунёга эълон қилди.\nДемак, чумоли эзилмайди, балки синдирилади! Қуръон буни ўн тўрт асрдан бери айтиб келади. Аммо бу ҳақиқат бутун оламга бир неча йиллар олдин маълум бўлди.\nҚани айтингчи, бундан ўн тўрт аср олдин бирорта микроскоп, лаборатория мавжуд бўлмаган пайтда ўқиш-ёзишни ўрганмаган Муҳаммад соллаллоҳу алайҳи васаллам инсониятга яқиндагина маълум бўлган илмий ҳақиқатни қаердан билдилар экан?! Албатта, бу хабарни у зотга Аллоҳ таолонинг Ўзи билдиргандир!\nДругие материалы в этой категории: « Муса Антонио: Қуръон мўъжизаси қалбимни забт этди\tУстознинг этагин тутган шогирд кам бўлмас »


Қозоғистон иқлим ўзгаришига мослашмоқда - BBC News O'zbek\nҚозоғистон иқлим ўзгаришига мослашмоқда\nImage caption Янги ирригацион технологиялар ўз мевасини бермоқда\nМарказий Осиё дарёларида сувнинг камайиши, йилнинг қуруқ келиши сўнгги йилларда бот-бот такрорланадиган бўлиб қолди. Минтақанинг энг йирик давлати бўлмиш Қозоғистонни ҳам ушбу муаммолар четлаб ўтмаган.\nҚурғоқчилик натижасида бу йил доннинг қарийб 60% кам бўлиши кутилаётган бўлса, яйловларнинг яроқсиз ҳолга келиб қолиши натижасида эса 30% чорва молларининг қорни тўймаслиги айтилмоқда.\nМамлакатда муаммони бартараф этиш учун бир неча пилот лойиҳалар йўлга қўйилган, аммо мутахассисларнинг уларнинг ҳали етарли эмаслигини айтишади.\nАрнасой овулидаги ягона мактабнинг директори Татяна Немцан бизга мактаб томорқасида томчилаб суғоришнинг афзалликларини кўрсатди.\nБарқ уриб турган карамлар махсус ётқизилган шланглар орқали томчилаб суғорилади. Сал нарида картошка, осмонга бўй чўзган помидор ва бодирингларга кўзингиз тушиши мумкин. Буларнинг ҳаммаси сувни тежаш мақсадида томчилаб суғорилади.\nАрнасой овули пойтахт Остонанинг биқинида жойлашган. Қишлоқ аҳлининг айтишича, олдин бу ерларда оқава сув билан муаммо бўлмаган.\nҚишлоқ тепасидаги сув омбори кичик томорқа эгаларини сув билан таъминлашга қодир бўлган. Аммо пойтахт Остонанинг ўсиши ва қурғоқ йилларнинг кўпайгани сабабидан эндиликда қишлоқликлар унинг сувини сотиб олишга мажбур.\nМактаб директори ва айни дамда "Оқбўта" жамоат бирлашмаси раҳбари Татяна Немцаннинг айтишича, ушбу қийинчиликлар овулга сувни тежаш тизимини жорий қилишга олиб келган.\n"Казгидромет" давлат ташкилоти мутахасиси Сакен Байшолановнинг Би-би-сига айтишича, Қозоғистондаги иқлим ўзгариши сайёрадаги ўртача ўзгаришдан бир неча баробар фарқ қилади.\nУнга кўра 70-йиллардан бери Қозоғистонда иқлим бир даражага исиган. Бу кетишда 2030 йилларга бориб Қозоғистонда иқлим яна 1 даражадан 3 даражагача исиши мумкин.\nImage caption Татьяна Немцан қурғоқчилик туфайли томчилаб суғориш усулини қўллай бошлаган илк фермерлардан биридир\n"Иқлимнинг ўзгариши табиий равишда қишлоқ хўжалигига, жумладан деҳқончиликка салбий таъсир қилади. Биринчидан, шимол томонга қараб мураккаб иқлим ҳудуди сурилади. Қозоғистонда тез-тез қурғоқчилик кузатилади. Дарёларнинг оқими камайиб кетади. Ва бунинг ҳаммаси қишлоқ хўжалик махсулотлари хосилининг камайишига олиб келади," - дейди Сакен Байшоланов.\nИқлим ўзгаришининг оқибатлари ҳозирданоқ сезилмоқда. Бу йил Қозоғистон шимоли ва жанубида ёғингарчиликларнинг кам бўлиши натижасида дон маҳсулотларининг ўтган йилга нисбатан қарийб 60%га кам бўлиши тахмин қилинмоқда.\nЖанубдаги дарёларда сувнинг камайиши оқибатида экин далалари қисқармоқда. Ёғингарчиликнинг оз бўлиши натижасида чорвачилик ҳам катта зарар кўрмоқда.\nҚозоғистондаги 30% чорва моллари қорни тўйиб ўтламайди. Бунга чорвачилик тизимининг бутунлай хусусий қўлларга ўтиб кетиши ва натижада молларнинг фақат аҳоли яшайдиган жойлар атрофига боқилиши сабаб қилинади.\nМутахассисларнинг айтишича, чорванинг ахоли пунктидан узоқ бўлмаган ўтлоқда муттасил боқиш натижасида ўтнинг қайта тикланишига фурсат етмаяпти. Бу катта-катта яйловлар йўқолиб кетишига етакламоқда.\nБМТнинг ривожлантириш дастури мутахассиси Гулнара Бектурованинг айтишича, мана шундай муммога дуч келган Қозоғистон жанубидаги Лепси қишлоғида ўзига хос ечимлар қўллана бошланган.\n"Чорва тўдаси ташкил қилинди. Ушбу моллар узоқроқдаги сер ўт яйловга боқилади. Чорванинг сув билан таъминлаш учун лойиҳа бўйича олисдаги учта қудуқ таъмирдан чиқарилди. Ўтов ва қуёш нурлари билан ишловчи генераторлар олинди," - дейди Гулнара Бектурова.\nБектуровага кўра, ушбу генератор чўпонларнинг ташқи дунёдан узилиб қолмаслигини таъминлайди. Чироқ, телевизор ва алоқани таъминлайдиган ушбу генераторлар ёш чўпонларнинг бу касбни танлашидаги қийинчиликларни ҳам ечган.\nНатижалар ҳам тезда бўй кўрсатган. Олис яйловларга боқилган чорванинг оғирлиги одатий яйловда боқилган чорваникидан 10-20 фоиз кўп чиққан. Ва яна бу йилги қаҳратон қишдан маҳаллий яйловда боқилган молларнинг кўпчилиги омон чиқмаган, олисга боқилган чорва эса талофат кўрмаган.\nОстона яқинида ҳам қўлланилган лойиҳани одамларнинг ўзлари давом эттиришмоқда. Аҳоли сувни сотиб олишга мажбур бўлиб қолгач уни тежашга ўтди.\nМариэла Потехина аваллари ҳажми 400 литр келадиган бочка билан томорқосини ҳар куни уч марта суғорар эди. Энди эса лойиҳа доирасида томчилаб суғоришни йўлга қўйгач ушбу ҳаражат кескин қисқарган.\n"Ҳозир 3-4 кунга бир бак сув етарли бўлаяпти. Кўп нарса тежаяпмиз. Қаранг, хосиллари ҳам яхши бўлмоқда. Ҳаммасининг пояси кучли бўлиб турибди, сабаби сув ҳар бир помидорнинг илдизигача етиб боради. Олдин бири сув ичиб, бир ичмай қоларди," - дейди у. Иқлимга мослашиш учун қилинаётган ушбу пилот лойиҳалар мутахассиларнинг айтишича ўз самарасини бера бошлаган. Одамларнинг ўзлари ўзгаришларни кўриб фаол иштирок эта бошлаган.\nБироқ лойиҳа ташаббускорлари бундай ишларни кенг кўламда қилиш учун албатта ҳукуматнинг ҳам фаол иштироки бўлиши кераклигини айтишади.


R S2021-04-07T18:19:49+05:007 Aprel, 2021|Олтин қалам|\nҲарбий либосдаги маънавият\n«МЕН БАХШИ БЎЛАЙКАНИМ!»\nБош муҳаррирнинг чорлови билан хонага кирсам, ичкаридаги ҳамроҳ таниш киши. «Ие, ие» бўлиб кўришдик. Тасодифий учрашув боисми ё бошқа сабабми, ишқилиб бу девкелбат аканинг исми ҳа деганда ёдга келавермади. Доим шошилинчда топилмаган «лаббай» бу сафар ҳам мақол маъносини бойитди. Ўзи бир даврада суҳбатдош бўлганимизга бор-йўғи икки кун бўлган эди.\nТаниш эканлигимизни пайқаган муҳаррир:\n– Ана, ортиқча таништирувга ҳожат йўқ. Бу йигит ҳақида газетага мақола тайёрлаш керак, – деди-да, бизни холи қолдирди. Мен эса Салим ака ҳақида ўша кунги гурунг пайтиданоқ аканинг ўзидан эшитган воқеалар асосида ул-бул нарсани хотирага муҳрлаб бошлагандим.\n«Фориш» тоғ полигонига туташиб кетган Марказий ҳарбий округга қарашли ҳарбий қисм ётоқхонасидамиз. Оппоқ қорга беланган мағрур тоғлар бағридаги бу ҳарбий қисмга пухтароқ кишини ҳам бошлаб келиб, «мана шу санаторияда бир ҳафта дам оласиз», десангиз, ҳеч бир шубҳага бормай чиппа-чин ишонади. Боиси, бу ердаги шарт-шароит гапдон мухбирлар тарифида учрайдиган барча сифат белгиларига тўлиқ жавоб беради.\nБутун ҳарбий қисм жамоаси ва турли ҳудудлардан келган меҳмонлар эртанги ташриф тадоригида. Кимдир дазмолланган кийимидан кўнгли тўлмай яна дазмолхона томон йўл олган, кимдир эрталабки эҳтимолий тиқилинчдан хавфсираб (албатта, бундай бўлмайди, чунки бу армия, унда ҳамма нарса миллиметригача ўлчаниб, ҳисоби олинади) соқол қиртичлашга киришган. Биз эса ўзимизга ажратилган хонада уйқуси қочган хизматдошлар жам бўлиб гурунгни босиб ўтирибмиз. Шу пайт мезбон ака кириб келди-да:\n– Юринг, бир жойга борамиз, – деб қолди.\n«Бир жой» биздан икки эшик наридаги қўшни хона экан. Кириб саломлашдик. Жуда қисқа таништирувдан сўнг мезбон хона соҳибларига юзланиб, «кечагидек бир терма эшитайлик», деб қолди. Сездимки, булар ҳарбий бахшилар эди. Хонадаги тор ва дўмбиралар ҳам шундан далолат бериб турибди.\nТаклиф қорачадан келган девкелбат бахши томонидан қаноатлантирилди. У торини қўлига олди-да, жўшиб кетди:\nбахши дегани ғайир бўлади,\nСўзга чечан, шоир бўлади.\nШу даврада жўшайин,\nСўзни сўзга қўшайин.\nГўзал юртим шаънига\nБир-икки оғиз терма қўшайин.\nЭээээ ҳай ёр-ееее!!!\nБахши шу кетгунча «Қаландар бўлғаним бўлған»га етиб бориб, тин олгандек бўлди. Кейин бироз суҳбатлашиб ўтирдик. Контракт бўйича ҳарбий хизматчи, оддий аскар Салим Тўқсонов асли Навоий вилоятининг Қизилтепа туманидан экан. Ҳа, тўғри ўқидингиз, Навоийдан! Тўғриси, мен ҳеч Навоийдан бахши чиққанини эслолмадим. Таажжубимизни пайқади шекилли, Салим ака гурунгни улаб кетди.\n– Бир кеч туш кўрдим. Тушимда бир киши билан учрашибман. У кишини Абдурашид бахши деркан. У менга: «бахшимисан?» деди. Мен: «йў-йў-йў» деб жавоб берсам, у киши: «сен бахшисан!» дейди. Ғалати бўлиб уйғониб кетдим. Умримда қўшиқ, терма айтган одам эмасдим. Фақат давраларда шеър айтишни яхши кўрганим рост. Бироз вақт ўтгач, туш эсимдан чиқди.\nТоғдаги ўқув машғулотидамиз. Бир пайт командиримиз ҳарбий қисмдан алоқага сўрашаётганини айтди. Батальон командиримиз бахшичилик бўйича мусобақа бўлишини ва унда айнан мен иштирок этишим кераклигини айтиб қолса денг! Лоп этиб туш эсимга келди. Ё қудратингдан! Бир боғлиқлик бор-ов…\nТоғдан тушиб келдим. Суриштириб-суриштириб ўзимга энг яқин бахшини топдим ва тўғри уйига бордим. Тушни айтдим, ҳушни айтдим, мақсадни етказдим. «Қани, камандир, битта терма айтингчи», деб қолди бахши. «Билмайман» девдим, қўлимга қозоғда терма тутди, айтиш усулини ўргатди. Борса борсин деб термани айтиб кетсам, «сиз бахшисизку, нега алдайсиз, камандир?» деб бахши хафа бўлиб қолсин. Демак, мен бахши бўлайканим, дедим шунда.\nМашқ мусобақага қадар ҳар куни оби-тобида бўлиб турди. Энди ўзимни анча эркин тутадиган бўлиб қолгандим. Терма ичидаги сўзлар, иборалар эсимдан чиқиб қолса, қофияга мослаб ўзим ҳам тўқиб кетаверадиган бўлдим. Устоз бахши янги-янги термалар, достонлар ўргатишдан чарчамасди.\nКутилган кун келди. Ўша бахшилар мусобақасининг округ миқёсида 3-ўринга лойиқ кўрилдим. Бу шу кунгача қурол кўтариб жанговар сафларда юрган, англамсиз бир туш сабаб давра тўлдириб «ҳай ёраа!» деб турган аскар учун катта ва кутилмаган натижа эди. Мен бахши бўлайканим!\nШу орада тушимга кирган бахши аслида ҳам борми-йўқми деган савол тинчлик бермай қўйди. Дарвоқе, шу пайтгача нега ёдимга тушмади-я бу? Суриштирсам, Абдурашид дегич бахши қашқадарёлик бўлиб, афсуски омонатини топширган экан. Қабрларини зиёрат қилдим. Дуоси армон бўлди. Сўнг дуонинг зўрини Ўзбекистон халқ бахшиси Абдуназар Поёновдан олдик.\nЎтган йили куч тузилмалари ўртасида бахшичилик биринчилиги ўтказилди. Роса қизғин бўлди ўзиям. Ҳамма нимага қодирлигини ҳакамлар ва иштирокчилар олдига чиқиб кўрсатди. Фақат натижаларни эълон қилиш қолган. Анъанага кўра, ўринлар қуйидан юқорига қараб айтиб келиняпти. Уч ўтди – мен йўқ, икки ўтди – яна йўқман. Салим, пишдинг, деб турсам эълончи ҳакам «навоийлик бахши…» деб гап бошлаб қолувди, қолган гапни эшитмадим, эшитсам ҳам қулоғимга кирмади. Кўзимдан жарақ-жарақ этиб сув чиқиб кетди. Сўзни Абдуназар бахши олиб, мени мақтагани ва оқ йўл тилагани эсимда қолди холос.\nСуҳбатимиз қизигандан қизиб вақт алламаҳал бўлганини сезмай қолибмиз. Тағин орада дўмбира чертганлар, чанқовуз чалганлар бўлди. Улар ҳам Салим аканинг қуролдошлари. Энди ухлаб дам олиш керак. Эртага муҳим кун!\nОлий Бош Қўмондон билан учрашув юқори кайфиятда бўлиб ўтди. Контракт бўйича ҳарбий хизматчи, оддий аскар Салим Тўқсонов давлат раҳбарига баланд пардада бахшичилик намуналаридан ижро этиб берди. Президент: «Ҳар бир аскарим худди сиздек бўлиши керак!», деганида қаҳрамонимиз кўнглидан нелар ўтган, буни энди ўзиям тасвирлаб беролмади. Нуқул «ээ, зўр бўлди-е!» дейди. Албатта, зўр бўлади-да, Салим ака, кимсан Олий Бош Қўмондон ҳамма аскарига сизни намуна қилиб турса. Майли, кўнглингиздан ўтган туйғулар тезроқ куй бўлсин, оҳанг бўлсин. Биргалашиб тинглайлик, сел бўлайлик…\nЛейтенант Исломжон ҚЎЧҚОРОВ,\n«Vatanparvar» газетаси 2021 йил, 22 январь, №3\nO'rtacha baholar 3.9 / 5. Baholaganlar soni: 22\nAprel 2021 (162)


Мансабдор шахсга бириктириладиган автомобиль қиймати белгиланди | NORMA.UZ\nВазирлар Маҳкамаси томонидан 29.04.2021 йилдаги «Давлат бошқаруви ва маҳаллий давлат ҳокимияти органларида хизмат автотранспорт воситаларидан фойдаланиш тизимини тубдан такомиллаштириш чора-тадбирлари тўғрисида»ги 258-сон қарор қабул қилинди.\nдавлат бошқаруви ва маҳаллий давлат ҳокимияти органларида хизмат автотранспорт воситаларини бириктириш меъёрлари (кейинги ўринларда – Меъёрлар);\nхизмат автотранспорт воситаларининг йўл босиш йиллик лимити ва улардан фойдаланиш меъёрлари.\n2021 йил 1 августдан бошлаб хизмат автотранспорт воситалари:\nреспублика давлат бошқаруви органларида ҳамда маҳаллий давлат ҳокимияти органларида раҳбарлар ва уларнинг ўринбосарларига;\nреспублика давлат бошқаруви органлари тизимидаги ташкилотларда ҳамда уларнинг Қорақалпоғистон Республикаси, вилоятлар ва Тошкент шаҳар ҳудудий бўлинмаларида биринчи раҳбарларга шахсан бириктирилади.\nМаълумот учун! Республика давлат бошқаруви органлари жумласига вазирликлар, давлат қўмиталари, қўмиталар, агентликлар, шунингдек улар таркибида тузиладиган ҳамда Вазирлар Маҳкамаси ҳузурида ташкил этиладиган давлат бошқаруви тузилмалари киритилади.\n2021 йил 1 июлдан бошлаб давлат бошқаруви ва маҳаллий давлат ҳокимияти органларида хизмат автотранспорт воситаларини рўйхатдан ўтказиш давлат рақами белгиларининг янги типи жорий этилади. 2021 йил 1 августдан бошлаб янги типдаги давлат рақами белгилари билан қайта рўйхатдан ўтказилмаган давлат бошқаруви ва маҳаллий давлат ҳокимияти органларига тегишли хизмат автотранспорт воситаларининг ҳаракатланиши тақиқланади.\nХизмат автотранспорт воситаларини янгисига алмаштириш ҳамда уларнинг тизимидаги ташкилотларга ўтказиб бериш мавжуд автотранспорт воситаларидан камида 5 йил фойдаланилганидан сўнг амалга оширилиши мумкин (фойдаланишга яроқсиз ҳолга келган автотранспорт воситалари бундан мустасно). Хизмат автотранспорт воситалари фақат электрон аукцион савдолари орқали сотилади.\nМеъёрларга мувофиқ вазирлик ва давлат қўмиталарида қуйидаги лавозимлардаги ходимларга бириктирилган хизмат автотранспорт воситалари қиймати қуйидаги миқдорлардан ошмаслиги лозим:\nраҳбарларга – 2 000 БҲМ (490 млн сўм);\nраҳбар ўринбосарларига – 1 500 БҲМ (367 млн 500 минг сўм);\nнавбатчига – 700 БҲМ (171 млн 500 минг сўм).\nШунингдек, белгиланишича, республика давлат бошқаруви органларида хизмат мақсадларида давлат харидлари тўғрисидаги қонун ҳужжатларига мувофиқ аутсорсинг шартлари асосида автобус, такси ва бошқа автотранспорт воситалари хизматларидан фойдаланиш тизими жорий этилади.


Фенобарбитал | medu.uz - Дорилар ҳақида маълумотлар ўзбек тилида\nHome Йўриқномалар Фенобарбитал\nПрепаратнинг савдо номи: Фенобарбитал\nТаъсир этувчи модда (ХПН): фенобарбитал\nфенобарбитал – 100,0 мг\nкартошка крахмали – 33,8 мг\nповидон (қуйимолекуляр тиббий – 1,0 мг\nёки К-17 тип)\nсахароза (қанд) – 8,1 мг\nкросповидон (полипласдон XL-10) – 2,3 мг\nстеарин кислотаси – 1,5 мг\nтальк – 3,3 мг.\nТаърифи: думалоқ, иккиёқлама қавриқ, рискаси бўлган, оқ рангли таблеткалар.\nФармакотерапевтик гуруҳи: тутқаноққа қарши восита\n«Перечень наркотических средств, психотропных веществ и их прекурсоров, подлежащих контролю в Российской Федерации» нинг III рўйхатига киритилган психотроп модда.\nАТХ коди: N03AA02\nФЕНОБАРБИТАЛ барбитуратлар гуруҳига мансуб. Бензодиазепин-гаммааминомой кислотаси – рецептор комплексининг барбитурат соҳаси билан ўзаро таъсирлашади, бунинг оқибатида гаммааминомой кислотаси – рецепторларини гаммааминомой кислотасига бўлган сезувчанлигини оширади, хлор ионлари учун нейронал каналларни очилишига олиб келади. Бу эса уларни ҳужайрага тушишини ошишига олиб келади. Тутқаноқ ўчоғидаги нейронларни қўзғалувчанлигини ва нерв импульсларини тарқалишини пасайтиради. Қатор қўзғалиш медиаторларига (глутамат) нисбатан антогонизм намоён қилади. Бош мия пўстлоғини сезувчан соҳаларини бостиради, мотор фаолликни камайтиради, церебрал фаолиятни, шу жумладан нафас марказини сусайтиради. Юрак-қон томир тизимига сезиларли таъсир кўрсатмайди. Меъда-ичак йўлларининг силлиқ мушаклари тонусини пасайтиради. Паст дозаларда алмашинув жараёнларини жадаллигини бир мунчага камайтиради, бу аҳамиятсиз гипотермия билан намоён бўлиши мумкин.\nТиришишга қарши, седатив (кичик дозаларда), ухлатувчи, антигипербилирубинемик, миорелаксация қилувчи ва спазмолитик таъсирларга эга.\nЖигарнинг микросомал оксидланиш ферментларининг индуктори ҳисобланиб, уни детоксикацион фаолиятини оширади, қон зардобида билирубин концентрациясини пасайтиради.\nИчга қабул қилинганда секин, лекин тўлиқ сўрилади.\nҚон плазмасидаги максимал концентрацияси 1-2 соатдан кейин аниқланади, плазма оқсиллари билан боғланиши – 50%, чақалоқларда – 30-40%. Жигарда метаболизмга учрайди, жигарнинг микросомал ферментлари CYP3A4, CYP3A5, CYP3A7 ни индукция қилади (ферментатив реакцияларини тезлиги 10-12 мартага ошади). Организмда тўпланади. Ярим чиқарилиш даври 2-4 суткани ташкил қилади. Буйрак орқали глюкуронид кўринишида, тахминан 25% – ўзгармаган ҳолда чиқарилади. Кўкрак сутига киради ва йўлдош тўсиғи орқали ўтади.\nТутқаноқ (хуружларни абсанслардан ташқари ҳамма турлари), ноэпилептик генезли тиришишлар;\nУйқуни бузилиши, қўзғалиш, хавотирланиш, қўрқувда қўлланади.\nИчга буюрилади. Катталар учун қуйидаги дозалаш тартиби тавсия қилинади:\nУйқуни бузилиши: 100-200 мг дан уйқудан 0,5-1 соат олдин.\nСедатив дори воситаси сифатида : 50 мг дан кунига 2-3 марта.\nТиришишга қарши восита сифатида: 50-100 мг дан кунига 2 марта.\nЖигар функциясини сусайиши бўлган шахслар учун дозалари, жигар функцияси нормал бўлган ва пациентнинг ҳолатига мослашган пациентларга қараганда паст бўлиши керак.\nНерв тизими томонидан: астения, бош айланиши, умумий ҳолсизлик, атаксия, нистагм, парадоксал реакция (айниқса кексаларда ва заифлашган беморлада-қўзғалиш), қўзғалиш, тормозланиб қолиш, таъсирчанлик, бош оғриғи, қўлларни титраши, уйқучанлик, галлюцинациялар, депрессия, “даҳшатли” туш кўришлар, уйқуни бузилиши, синкопе.\nТаянч-ҳаракат аппарати томонидан: узоқ қўлланганида – остеогенезни бузилиши ва рахитни ривожланиши.\nОвқат-ҳазм қилиш тизими томонидан: кўнгил айниши, қусиш, қабзият, узоқ қўлланганида- жигар функйиясини бузилиши.\nҚон яратиш аъзолари томонидан: агранулоцитоз, мегалобласт анемия, тромбоцитопения.\nЮрак-қон томир тизими томонидан: артериал босимни пасайиши.\nАллергик реакциялар: тери тошмаси, эшакеми, қовоқ, юз ва лабларни шиши, нафас олишни қийинлашиши, кам ҳолларда – эксфолиатив дерматит, хавфли экссудатив эритема (Стивенс-Джонсон синдроми) кузатилиши мумкин.\nБошқалар: “бекор” қилиш синдроми: кичик симптомлар (препаратни қўллаш тўхтатилгандан кейин 8-12 соат давомида) – хавотирланиш, ҳаракат нотинчлиги, мушак тортишишлари, ҳолсизлик, бош айланиши, кўришини бузилиши, кўнгил айниши, қусиш, уйқуни бузилиши, “даҳшатли” туш кўришлар, ортостатик гипотензия, асосий симптомлар (16 соат давомида ва 5 кунгача давом этади)- тиришишлар, галлюцинациялар, узоқ қўлланганда – дорига қарамлик.\n«Бекор» қилиш синдромини (бош оғриғи, «даҳшатли» туш кўришлар, уйқучанлик ва/ёки уйқусизлик) ривожланишидан сақланиш учун даволашни аста-секин тўхтатиш лозим.\nПрепаратнинг ҳар қандай компонентларига юқори сезувчанлик;\nСахараза/изомальтоза танқислиги, фруктозани ўзлаштираолмаслик, глюкоза-галактозани мальабсорбция синдроми;\nЯққол жигар ва/ёки буйрак етишмовчилиги;\nДорига қарамлик (шу жумладан анамнезида);\nБуйрак усти бези гипофункцияси;\nБолаларда қўллаш мумкин эмас (аниқ дозалашни мумкин эмаслиги сабабли).\nЭҳтиёткорлик билан. Астматик статус, диспноэ, суицид ҳолат, ўткир ва сурункали оғриқ синдроми. Ҳолсизланган беморларда (парадоксал қўзғалишини пайдо бўлишини юқори хавфи, депрессиялар ва онгни чалкашиши, ҳатто одатий дозаларни буюрилганда).\nФентиоин ва вальпроат кислотаси фенобарбитални қон зардобидаги миқдорини оширади. Фенобарбитални тиришишга қарши таъсири резерпин билан бир вақтда қабул қилинганда пасаяди, амитриптилин, ниаламид, диазепам, хлордиазепоксид билан бирга қўлланганда ошади.\nПерорал контрацептив ва салицилатларни самарадорлигини пасаяди.\nҚонда билвосита антикоагулянтлар, глюкокортикостероидлар, гризеофульвин, доксициклин, эстрогенлар ва жигарда оксидланиш йўли билан метаболизмга учрайдиган бошқа дори воситаларини (уларни прачаланишини тезлаштиради) миқдорини камайтиради.\nАлкоголь, нейролептиклар, наркотик анальгетиклар, миорелаксантлар, седатив ва ухлатувчи воситаларининг таъсирини кучайтиради.\nАцетазоламид, сийдикни ишқорийлаштириб, фенобарбитални буйракда қайта сўрилишини пасайтиради ва уни самарадорлигини сусайтиради.\nФенобарбиталнинг ухлатувчи таъсири атропинни, белладонна экстрактини, декстроза, тиамин, никотин кислотаси, аналептиклар ва руҳиятни рағбатлантирувчи дори воситаларини бир вақтда қабул қилинганда камаяди.\nАнтибиотикларни ва сульфаниламидларнинг антибактериал фаоллигини, гризеофульвиннинг замбуруғларга қарши таъсирини пасайтиради.\nПрепаратни организмда тўпланиши ва ўрганиб қолишини ривожланиши мумкинлиги туфайли узоқ қўллашдан сақланиш лозим.\n“Бекор” қилиш синдромини (бош оғриғи, “даҳшатли” туш кўришлар, уйқучанлик ва/ёки уйқусизлик) риволанишидан сақланиш учун даволашни аста-секин тўхтатиш лозим.\nДаволаниш даврида автотранспортни ҳайдашдан ва диққатни юқори жамланиши ва тезкор психомотор реакцияларни талаб қилувчи потенциал хавфли фаолият турлари билан шуғулланишдан сақланиш керак.\nСимптомлари: нистагм, атаксия, бош айланиши, бош оғриғи, тормозланиб қолиш, ноаниқ нутқ, яққол ҳолсизлик, рефлексларни пасайиши ёки йўқолиши, яққол уйқучанлик ёки қўзғалувчанлик, тана ҳароратини ошиши ёки пасайиши, нафасни сусайииши, ҳансираш, артериал босимни пасайиши, қорачиқларни торайииши (фалажланувчи кенгайиш билан алмашинадиган), олигрия, тахи- ёки брадикардия, цианоз, онгни чалкашиши юз бериши мумкин. Бош мияни электрик фаоллигини тўхташи, ўпка шиши, кома, кейинчалик – пневмония, аритмиялар, юрак етишмовчилиги, 2-10 г қабул қилинганда – ўлим билан якунланади, сурункали токсикликда – таъсирчанлик, танқидий баҳолаш қобилиятини заифлашиши, уйқуни бузилиши, онгни чалкашиши.\nДаволаш: махсус антидоти йўқ, меъдани ювиш, фаоллаштирилган кўмирни қабул қилиш, дезинтоксикацион даволашни ўтказиш, симптоматик даволаш, организмнинг ҳаётий муҳим фаолиятларини тутиб туриш керак.\nТаблеткалар 100 мг. 6 ёки 10 таблеткадан контур уясиз ўрамда.\n6 таблеткадан 1 ёки 2 контур уясиз ўрам ёки 10 таблеткадан контур уясиз ўрам қўллаш бўйича йўриқномаси билан картон қутида.\n10 таблеткадан 180 контур уясиз ўрамлар ёки 6 таблеткадан 300 контур уясиз ўрамлар (1800 таблетка) тенг миқдордаги қўллаш бўйича йўриқномаси билан бирга картон қутида ёки гофрирланган картон қутиларда (стационар учун).\n10 таблеткадан контур уяли ўрамда. 1 ёки 2 контур уяли ўрам қўллаш бўйича йўриқномаси билан бирга картон қутида.\n«Перечень наркотических средств, психотропных веществ и их прекурсоров, подлежащих контролю в Российской Федерации» нинг III рўйхати га киритилган психотроп моддаларни сақлаш шароити қоидаларига мувофиқ.


Ўзбекистон Республикаси Халқ таълими вазирлиги - 30 дан ортиқ хорижий олий таълим муассасасига қабул қилинган юртимиз умумтаълим мактаби ўқувчилари\n30 дан ортиқ хорижий олий таълим муассасасига қабул қилинган юртимиз умумтаълим мактаби ўқувчилари\nДавлатимиз раҳбарининг таълим тизимини ислоҳ қилиш, хусусан мактабларга 11 йиллик таълимни қайтаришдаги саъй–ҳаракати натижасида юртимизда инновацион ва креатив фикрлайдиган замонавий кадр, ватанпарвар, юксак маънавият эгалари бўлиб улғайишида муҳим асос бўлиб хизмат қилмоқда.\nПрезидентимиз Шавкат Мирзиёев таъкидлаганидек, «Ҳурматли муаллималаримиз, жонкуяр мактаб директорларини, соҳа фахрийларини эл-юртимизнинг таянчи ва суянчи деб биламиз. Мактаблар тизимини ривожлантириш учун бундан буён ҳам маблағни, имкониятни асло аямаймиз. Келажак авлодимиз тақдири, бутун миллатимиз тақдири муҳтарам муаллимларга боғлиқ».\nЮксак ишончни оқлаш мақсадида фидойи устозлар ўқувчиларнинг фанларни тўла ўзлаштиришлари, билим, кўникмаларининг оширилишига ва албатта, ўғил-қизларнинг халқаро майдонда ҳам ўз иқтидорларини амалда намоён этиши учун замонавий педагогик таълим стандартлари асосида билим бермоқда.\nМана шундай иқтидорли ёшларни Юнусобод туманидаги 250-мактаб ўқувчилари орасида ҳам учратиш мумкин. Бу даргоҳда иқтидорли ёшлар кўпчиликни ташкил этади. 2019-2020 ўқув йили битирувчилари Гулруҳбону Шокирова ва Абдулворис Миркомилов эришган ютуқлари кишига алоҳида фахр-ифтихор бағишлайди. Улар эришган ютуқлар нафақат мактаб ўқувчиларига, балки Республикамиз ёшларига ҳам намунадир.\nГулруҳбону Шокирова ва Абдулворис Миркомилов бошланғич синфданоқ мактаб ва туман миқёсида ўтказиб келинадиган фан олимпиадаси ва турли кўрик-танловларда фаол иштирок этиб фахрли ўринларни қўлга киритган. Гулруҳбону Шокирова она тили ва адабиёт фанларидан бўлиб ўтган билимлар беллашуви ҳамда фан олимпиадаларининг туман ва шаҳар босқичларида фахрли I–II ўринларни эгаллаган. Шунингдек, турли мавзуларда ўтказилган иншолар танловнинг Республика босқичида ҳам муносиб ўринларга сазовор бўлган. У мактабни олтин медаль билан тамомлаган илк қалдирғочларидан ҳисобланади.\nМазкур таълим масканининг яна бир иқтидор эгаси Абдулворис Миркомиловдир. У математика фанидан туман ва шаҳар босқичларида ўтказилган билимлар беллашуви, фан олимпиадаларида муносиб иштирок этиб, фахрли ўринларга эга бўлган. Қувонарлиси, Қорақалпоғистон Республикасида ўтказилган математика фани бўйича Халқаро олимпиаданинг саралаш босқичида фаол иштирок этиб, юқори натижаларни қўлга киритган.\nГулруҳбону Шокирова 33 та, Абдулворис Миркомилов 35 та университетга талабаликка қабул қилинди.\nЭътиборлиси, Гулруҳбону ва Абдулворис каби Ўзбекистон ёшлари ҳеч кимдан кам эмасликларини амалда исботламоқда.\nЎқитувчилар куни муносабати билан юртимиздаги кинотеатрларда акция эълон қилинади\nЖаҳон банки вакиллари иштирокида "Инсон капитали индекси -2020" тадқиқотида Ўзбекистон ...


Ҳақиқатан ҳам, сизларнинг мустақиллигимизни мустаҳкамлаш, одамларимизнинг онгу тафаккурини юксалтириш, уларни Ватанимиз олдида турган улкан мақсадлар сари сафарбар этиш йўлида қилаётган эзгу хизматларингизни халқимиз, жамоатчилигимиз яхши билади ва юксак қадрлайди.\nШулар қаторида, авваламбор, глобаллашув жараёнлари тобора тезлашиб, дунёнинг бир чеккасида юз берган воқеа-ҳодисалар унинг иккинчи бир четида зудлик билан акс садо бераётган бир пайтда, бу ҳолатнинг ўзи барчамиздан замонавий билимларни, интеллектуал салоҳият, ахборот-коммуникация технологияларини, хорижий тилларни мукаммал эгаллашни, бир сўз билан айтганда, профессионал малакамизни ошириш учун ўз устимизда мунтазам ишлашни талаб қилаётгани ҳеч кимга сир эмас.\nШуни алоҳида таъкидлашимиз зарур — ҳозирги вақтда нафақат ҳаёт, балки инсоннинг ўзи, унинг ички дунёси, ҳаётга муносабати ва талаби ҳам тубдан ўзгармоқда. Ана шундай кўп қиррали шароитда бугунги журналист, бугунги матбуотчи бу ҳақиқатни чуқур англаган тақдирдагина самарали фаолият кўрсата олиши мумкинлиги ҳақида, ўйлайманки, ортиқча гапиришнинг ҳожати йўқ.\nШу нуқтаи назардан қараганда, мамлакатимиз аҳолисини, замондошларимизнинг ҳаёти ва дунёқарашини кечаги — 90-йиллардаги одамларнинг ҳаёти ва дунёқараши билан солиштирадиган бўлсак, ўртада ер билан осмонча фарқ борлигини кўриш, кузатиш қийин эмас.\nШуларнинг барчасини инобатга олган ҳолда, кейинги йилларда мамлакатимизда оммавий ахборот воситаларининг демократик ислоҳотлар жараёнидаги ўрни ва таъсирини янада ошириш,уларнинг ҳуқуқий, моддий-техник базасини мустаҳкамлаш, эркин ва мустақил оммавий ахборот воситаларини ривожлантириш, журналист касбининг ижтимоий мақоми ва нуфузини юксалтириш, соҳа ходимларининг меҳнатини моддий ва маънавий рағбатлантириш мақсадида амалга оширган ишларимиз ҳақида албатта кўп гапириш мумкин.\nМен бу борада фақатгина баъзи бир мисолларга эътиборингизни қаратишни ўринли, деб биламан.\nСўнгги йилларда юртимизда оммавий ахборот воситалари соҳасида 10 га яқин қонунлар қабул қилиниб, кўплаб қонун ҳужжатларига тегишли ўзгартиш ва қўшимчалар киритилди.\nМустақиллик йилларида Ўзбекистонда оммавий ахборот воситаларининг сони 3,6 карра кўпайиб, ҳозирги вақтда 1 минг 400 дан ортиқни ташкил этаётгани, уларнинг моддий-техник базаси тубдан яхшилангани бизнинг бу борада қандай катта тараққиёт йўлини босиб ўтганимизни кўрсатади.\nМамлакатимизда анъанавий ахборот воситалари билан бир қаторда, интернет журналистикаси ҳам жадал ривожланмоқда. Кейинги 5 йилнинг ўзида веб-сайтларнинг сони 2 баробар ортиб, 300 дан ошиб кетгани мамлакатимиз миллий ахборот маконининг мазмуни ва манзарасини тубдан ўзгартиришга хизмат қилмоқда.\nҲозирги вақтда биргина Ўзбекистон Миллий телерадиокомпанияси таркибидаги телеканалларнинг бир сутка давомидаги умумий эфир вақти 520 соатни ташкил этмоқда. Ҳолбуки, яқин ўтмишда бу рақам бор-йўғи 24 соатга тенг эди. Айни пайтда миллий теледастурларимиз сунъий йўлдош орқали дунёнинг юздан ортиқ давлатларига узатилиб, жаҳон жамоатчилигини Ўзбекистоннинг қадимий тарихи, бой маданияти, бугунги сермазмун ҳаёти билан таништиришда катта роль ўйнамоқда.\nТаъкидлаш жоизки, фуқаролик жамиятини шакллантиришнинг муҳим шарти бўлган нодавлат оммавий ахборот воситалари ҳам ҳаётимизга чуқур кириб бормоқда. Юртимиздаги босма нашрларнинг 60 фоизга яқини, телерадиоканалларнинг 67 фоизи, интернет нашрларининг эса 95 фоизи давлатга қарашли бўлмаган оммавий ахборот воситалари экани бунинг амалий тасдиғидир.\nШу борада кейинги пайтда бир қатор ривожланган давлатлар, дунёда ном қозонган нуфузли медиакомпаниялардан малакали мутахассис ва журналистлар юртимизга таклиф қилиниб, улар иштирокида матбуот ходимлари учун ўқув семинарлари ва амалий машғулотлар ўтказиш йўлга қўйилгани эътиборга лойиқдир. Бу тажрибанинг кенг қўлланиши туфайли ўтган йилнинг ўзида 650 дан ортиқ матбуот ходимларимиз ўз малакаси ва маҳоратини оширишга эришганини, шу билан бирга, кўплаб ўзбек журналистлари ҳам хорижий давлатларга бориб, тажриба алмашиб келганини қайд этиш лозим. Келгусида ҳам бундай самарали ижодий алоқаларни давом эттириш оммавий ахборот воситаларимиз ривожига янги туртки бериши шубҳасиз.\nЖурналист кадрларнинг янги авлодини, ўз касбининг устаси бўлган етук таҳлилчи ва шарҳловчиларни тайёрлаш бўйича ҳам мамлакатимизда катта ишлар амалга оширилмоқда. Бу ҳақда сўз юритганда, яқинда Ўзбекистон Миллий университети журналистика факультетининг замонавий янги биноси қуриб фойдаланишга топширилганини таъкидлаш керак. Ахборот-коммуникация технологиялари ва чет тилларини, ижодий маҳорат сирларини пухта эгаллаш учун барча зарур моддий-техник база ва инфратузилма тармоқларига эга бўлган ушбу олий ўқув маскани мамлакатимиз журналистларининг интеллектуал ва ижодий салоҳиятини янада оширишга хизмат қилиши билан айниқса аҳамиятлидир.\nЭл-юртимизни минг йиллар оша турли тўфон ва бўронлардан омон сақлаб, барчамизга куч-қудрат бағишлаб келаётган, ҳаётимизни ҳар томонлама юксалтирадиган бундай олижаноб қадриятлар, ўйлайманки, оммавий ахборот воситаларимиз учун ҳеч қачон аҳамиятини, қадрини йўқотмайдиган бош мавзулар бўлиб қолади. Чунки маънавиятни асраш — аввало инсонийликни, инсоннинг ўзини асраш демакдир. Маънавий дунёмизга қарши қаратилган таҳдид ва хуружлар тобора кучайиб бораётган бугунги вазиятда бу ўткир ҳақиқатни барчамиз асло унутмаслигимизни истардим.\nАна шундай ўта муҳим ва долзарб вазифани адо этишда жамиятимиз, барчамиз аввало сизларга, сизларнинг билим ва тажрибангиз, профессионал маҳоратингиз, гражданлик позициянгизга таянамиз.\nМазкур рукндаги бошқа мақолалар: « Оқсаройда қабул\tБунёдкорлик ишларимиз халқимиз манфаатларига хизмат қилсин »


Chevrolet компанияси водородли ёқилғи ячейкаларида ишловчи ток кучи қурилмасига эга Colorado пикапини ишлаб чиқмоқда, деб ёзади Motor. Ушбу лойиҳада АҚШ армияси учун транспорт воситалари яратишга жавобгар бўлган TARDEC бўлинмаси ҳамкорлик қилмоқда.\nChevrolet’дагилар водородли Colorado ҳақида ҳеч қандай тафсилотларни баён қилмади. Фақатгина, электр двигателлар учун энергия водород ва кислород ўртасидаги реакция чоғида олинадиган кучли ток қурилмаси йўлтанламас автомобиллар учун ҳам мос тушиши таъкидланди.\nTARDEC қўшимча қилишича, водородли куч агрегатининг шовқинсиз ишлаши ҳарбий талабларга жавоб беради.\n00:41 АҚШ армияси учун водородли пикап тайёрланди


Венгер: Швайнштайгер ва Шнейдерленнинг «МЮ»да қандай ўйнаб кетиши менга қизиқ\n10:15 / 14.07.2015\n"Арсенал" клуби бош мураббийи Арсен Венгер "Манчестер Юнайтед"га келиб қўшилган ярим ҳимоячилар Бастиан Швайнштайгер ва Морган Шнейдерлен ҳақида гапириб ўтди.\n"МЮ"нинг ўтган мавсум якунига кўра, кучли учликка кира олмаганидан норози бўлганини билгандик. Энди бўлса, улар қизиқарли трансферларни амалга оширишди. Демак, билишдики ярим ҳимояни бошқачасига қуриш керак.\nБуни Швайнштайгер ва Шнейдерлен ҳисобига амалга оширишмоқчи. Дарҳақиқат, улар юқори савияли футболчилар ҳисобланишади. Бастиан аллақачон қандай савиядалигини кўрсатиб бўлган. Морган эса энди юқори савияга кўтарилиб бормоқда. Қизиқ, улар "МЮ"да қайндай ўйнаб кетишар экан?!", - дейди Венгер Goal нашрига берган интервьюсида.


Байрутда портдаги портлаш айбдорларини жазолаш талаби билан минглаб одамлар кўчага чиқди. Намойишчилар тўртта вазирлик биносини эгаллаб олди - Daryo\n12:48, 09.08.2020 39879\nБайрутда портдаги портлаш айбдорларини жазолаш талаби билан минглаб одамлар кўчага чиқди. Намойишчилар тўртта вазирлик биносини эгаллаб олди\nЛиван пойтахтидаги портда юз берган, камида 158 кишининг ўлими ва яна олти минг одамнинг тан жароҳати олишига сабаб бўлган портлашдан тўрт кун ўтиб, 8 август куни минглаб аҳоли Байрут кўчаларига норозилик намойишига чиқди. Reuters’нинг хабар беришича, Байрут марказидаги Шаҳидлар майдонига етти мингга яқин одам тўпланган. «Қиёмат куни» шиори остидаги намойиш иштирокчилари юқори мартабали амалдорларни жазолашни талаб қилган — намойишчиларнинг фикрича, портдаги портлашга айнан улар айбдор, деб хабар бермоқда CNN.\nНамойиш вақтида амалдаги ҳукмрон тузумни ағдаришга чақириқлар бўлган, шунингдек, йиғилган «Инқилоб!», деб ҳам ҳайқирган. Рамзий дорнинг ўрнатилиши эса норозилик намойишининг кулминациясига айланган — бу, намойишчиларнинг фикрича, масъулиятсизлиги ва коррупцияга ботгани портлашга олиб келган амалдорлар учун бир огоҳлантиришдир. Намойишчилар кўтарган плакатларда «Истеъфо ё дор!» деб ёзилган эди.\nНамойишчилардан бири Associated Press’га берган интервьюсида бу дор «Ливанда сўнгги 30 йилдан бери ҳокимият тепасида турган» одамларга мўлжалланган. Унда, жумладан, Ливан президенти Мишел Аун ва «Ҳизбуллоҳ» ҳаракати етакчиси Ҳасан Насруллоҳнинг суратлари «осилди». CNN’нинг қайд этишича, рамзий дор бундан 100 йил аввал Усмонли салтанати расмийлари исён кўтарган ливанликларни осган жойда қад ростлаган.\nАйрим намойишчилар полициячилар ва ҳарбийларга қарата тош отган, бошқалари эса тўсиқларни бузиб ўтиб, Ливан парламентига бостириб киришга уринган. Бунга жавобан полиция намойишчиларга қарши кўздан ёш оқизувчи газдан фойдаланган. Шундан сўнг фаоллардан кимдир парламент йўлида турган юк машинасини ёқиб юборган. Ливан «Қизил Ҳоч» ташкилоти маълумотига кўра, тўқнашувлар вақтида камида 700 киши жабрланган.Байрутдаги намойишлар вақтида хавфсизлик кучлари ходимларидан бири ҳалок бўлган, яна бир неча нафари ўқотар қуролдан яраланган.\nНамойишчилар ва куч ишлатар тузилмалар ходимлари ўртасида тўқнашувлар бошлангач, норозилик акцияси иштирокчиларининг бир қисми 4 августдаги портлаш вақтида зарар кўрган Ливан Ташқи ишлар вазирлиги биносига бостириб кирган. «Ал-Жазира»нинг хабар беришича, намойишчиларнинг бу гуруҳига Ливан армиясининг истеъфодаги зобитлари бошчилик қилган. Намойишчилардан бири эгаллаб олинган бино «инқилоб штаби» эканини мегафон орқали эълон қилган. Намойишчилар Ливаннинг яна учта — иқтисодиёт, энергетика ва атроф-муҳит масалалари вазирликлари биноларига бостириб кирган; шунингдек, Ливан Банклари ассоциацияси биноси ҳам эгалланган. Шундан сўнг шаҳарга қўшимча ҳарбий кучлар киритилган.\nБайрутда тўқнашувлар авжига чиқаётган бир вақтда, Ливан бош вазири Ҳасан Диаб мамлакат аҳолисига мурожаат йўллаган (қайд этиш жоиз, рамзий дорда, жумладан, унинг сурати ҳам бор эди). У мамлакатда муддатидан аввалги парламент сайловлари ўтказилсагина, Ливан инқироздан чиқа олишини таъкидлаган. «Бизга янги сиёсий элита ва янги парламент керак», — деб, бош вазир муддатидан аввалги сайловлар тўғрисидаги қонун лойиҳасини ишлаб чиқишга ваъда берган. Шунингдек, Диаб портдаги портлаш бўйича суриштирув ишлари барча айбдорлар аниқланмагунича давом этишини қўшимча қилган.\nФото: Байрут порти ва унинг атрофи — портлашдан аввал ва кейин\n23:14, 07.10.2020 80873\n09:26 Бугун 664\n09:10 Бугун 1645\n09:00 Бугун 1220\n08:58 Бугун 2253\n14:49, 29.11.2020 96033\n10:37, 28.11.2020 94260\n17:32, 28.11.2020 76083\n10:23, 29.11.2020 71925


Германияда тажриба ўтаган талаба корхона очмоқчи – Сурхон тонги\nБош саҳифа / Жамият / Германияда тажриба ўтаган талаба корхона очмоқчи\nМарт 17, 2021\tЖамият Изоҳ қолдириш 134 Кўрилди\nУнинг исми Алибек Абдуқаҳҳоров. Ҳозирда Тошкент давлат аграр университетининг Термиз филиалида таҳсил олади.\n— 2019 йилнинг июнь-декабрь ойларида Германияда қишлоқ хўжалиги йўналиши бўйича малакамни ошириб қайтдим, — дейди Алибек Абдуқаҳҳоров. — Ҳозирда меваларни қуритиб, уларни ҳам экспорт қиладиган корхона очиш ниятидаман. Бу бўйича Германиядагилар билан шартнома ҳам тузиш имконига эгаман. Лойиҳа ва бизнес-режам тайёр. Бунинг учун менга корхона биносини қуриш учун ер ва кредит зарур. Бу бўйича вилоят ҳокими Т.Боболовга мурожаат қилдим ва Термиз шаҳар ҳокими И.Худойбердиев менга кичик саноат зонасидан ер кўрсатадиган бўлди.\nТермиз шаҳридаги Имом Термизий илмий-тадқиқот марказида бўлиб ўтган вилоятдаги 4 та сектор раҳбарлари ҳамда ёшлар учрашувида кўплаб ўғил-қизларимизнинг мурожаат ва таклифлари қўллаб-қувватланди.\nАйни пайтда Савдо саноат палатаси томонидан касбга ўқитилаётган ёшларга ўқув курси сертификатини олиши билан имтиёзли кредит ажратилиши, айримларига ўз йўналиши бўйича ишлаши учун кўмак берилиши, яна тадбиркорлик қилиш, кичик ишлаб чиқариш корхоналари ҳамда хусусий боғча қуриш учун ер ва кредитлар ажратилиши билан боғлиқ масалалар ҳал бўлди.\n— Дори-дармон, биологик фаол қўшимчалар ва шарбатлар ишлаб\nчиқариш учун 10 сотих ер майдони ажратилишида ёрдам сўрадим, — дейди Музаффар Бўронов. — Кичик саноат зонасидан менга ҳам ер ажратиладиган бўлди.\nЯна мурожаатчилар орасида Наталия Рахимжонова тарбиячи, Бехзод Қобилов “Микрокредит банк” АТ агенти сифатида ишга олинадиган бўлишди.\n— Электромобиллар ишлаб чиқаришга қизиқаман, — дейди 3-мактаб ўқувчиси Баҳриддин Эркинов. — Электро скутер, велосипедларни ўзим ясаганман. Уларни кўргазмаларда намойиш қилишда ёрдам беришларини сўрадим. Рад этишмаганидан хурсандман.\nОлдинги Иссиқхона бодринги учун ҳарорат қандай бўлиши керак?\nКейинги Мақсадли бўлган йўл топар\nАвгуст анжумани ўтказилди